Автомобиль кузови турларини биласизми? - Автомобильные новости UZ - Скачать музыку бесплатно новинки музыки 2016-2017\nАвтомобиль кузови турларини биласизми?\nДеярли ҳар куни Carzone.uz сайти орқали турли автомобиль янгиликларини ўқиб борасиз. Қайсидир янгиликда седан ҳақида гап кетса, қай бирида купе ёки универсаль тўғрисида маълумот берилади. Аммо ҳамма ҳам автомобиль кузовлари турларини яхши ажрата олмаса керак. Чунки улар сони шунчалик хилма-хилки, профессионалларгина бир қарашда машина қайси турга мансуб эканини ажратиб олиши мумкин. Шу боис навбатдаги мақоламизда енгил автомобиль кузовларининг энг кўп тарқалган турлари ҳақидаги маълумотлар эътиборингизга ҳавола этилади. Седан Седан — икки қатор тўлиқ ҳажмли (катта ёшли йўловчилар учун етарлича қулай бўлган) ўриндиқлар, салондан алоҳида бўлган юкхона ва орқа ойнада юқорига кўтариладиган эшиги бўлмаган енгил автомобиль кузови тури. Яхши таниш вакиллари — Nexia, Cobalt. Хэтчбек Хэтчбек – орқа ойнасида юқорига кўтариладиган эшик, орқа осмаси калта бўлган кузов тури. Яхши таниш вакили — Spark, Matiz. Универсал Универсал – орқа ойнасида эшиги ва салон билан бирлаштирилган юкхона ҳамда юкхона қопқоғи орқа қисмга қадар узайтирилган кузов тури. Энг сўнгги универсал кузовли автомобиллар — Chevrolet Corvette, Volvo V90, Fiat Tipo Estate. Лифтбэк Лифтбэк – седан, универсал ва хетчбек ўртасидаги тур. Хетчбэкдан орқа осмасининг узунлиги билан фарқ қилади: лифтбэкнинг орқа қисми седанники каби узун бўлади. Томнинг орқа қисми эса қия ва кам ҳолларда поғонасимон бўлиб, седанни эслатади. Яхши таниш вакиллари — LADA Granta. Купе Купе – икки эшикли енгил автомобиль кузови. Бир ёки икки қаторли ўриндиқлар, салонга туташмаган юкхона ҳамда орқа эшиксиз. Орқа йўловчилар бўлинмасининг ҳажми 0,93 м³дан ошмайди. Энг сўнгги тақдим этилган купе кузовли автомобиллар — Bentley Continental GT Speed, Chevrolet Camaro ZL1. Кабриолет Кабриолет – икки эшикли, юмшоқ ёки қаттиқ материалдан тайёрланадиган юқори қисми йиғилувчи енгил автомобиль кузови тури. Ўриндиқлар сони икки ёки ундан зиёд бўлиши мумкин. Энг сўнгги тақдим этилган кабриолет кузовли автомобиллар — Citroen E-Mehari, Mercedes-Benz C-Class . Родстер Родстер икки ўриндиқли томсиз ёки қаттиқ томли енгил спорт автомобили кузови тури. Кўп ҳолларда эшиклари бўлмайди. Яхши таниш вакиллари — Mazda MX-5, Mercedes-Benz SL. Тарга Тарга – 2 ўринли спорт автомобилига ўхшаш, том қисми олд ойналар билан, ўриндиқлари эса том ёки орқа орқа ойна билан мустаҳкам туташган кузов тури. Шунингдек, ўриндиқ орқасида roll bar – хавфсизлик дўғаси (ёйи) мавжуд. Лимузин Лимузин – ёпиқ кузов тури. Одатда ҳайдовчи ва салон ўртасида кўтариладиган ойна ўрнатилади. Кузов одатий седанга қараганда турли даражада узун бўлади. Стретч Стретч – ёпиқ кузов тури, олд ва орқа эшиклар ўртасида қўшимча жисмоний кесма мавжуд бўлиб, салонни узайтириш имконини беради. Йўлтанламас Йўлтанламас – ёпиқ автомобиль кузови тури. Ҳар қандай йўлда ёки махсус йўл қопламалари бўлмаган жойларда ҳам ҳаракатлана олади, ости қисми (клиранс) ердан анча баландда туради. Яхши таниш вакиллари — Toyota Prado. Кроссовер Кроссовер – ёпиқ автомобиль кузови тури. Йўлтанламас ва универсал ёки хетчбек хусусиятларини ўзида мужассамлаштиради. Яхши таниш вакиллари — Kaptiva. Пикап Пикап – икки ўриндиқли тижорий автомобиль кузови тури бўлиб, очиқ юк платформасига эга. Яхши таниш вакиллари —Nissan Titan, Chevrolet Colorado. Фургон Фургон – икки ўриндиқли тижорий автомобиль кузови тури. Ёпиқ юк платформасининг орқа деворига эшик ўрнатилади. Яхши таниш вакиллари — «Газел«, LADA Largus Минивэн Минивэн – ёпиқ автомобиль кузови тури бўлиб, салон юкхона билан қўшилиб кетган. Одатда — уч қатор ўриндиқ ўрнатилади. Салоннинг ички ҳажми кенгайтирилган. Салонга энг кўпи билан 8 киши жойлашади. Яхши таниш вакиллари — Orlando. Вагон Вагон – салон ичида ўтиш мумкин бўлган унча катта бўлмаган микроавтобусларда қўлланилувчи кузов тури. Унинг асосий ўзига хослиги юкхона ёки мотор учун алоҳида бўлинма мавжуд бўлмайди. Яхши таниш вакиллари — Damas. - деб хабар бермоқда Carzone.uz нашри.


Янги йилдан бошлаб ўзбекистонликлар қовун ва тарвузларни ҳам савдо комплексларидан харид қиладилар.\nЎзбекистон Солиқ қўмитаси сайтида берилган маълумотга кўра, бозорларни савдо комплексларига айлантириш президент Каримов томонидан 26 апрел куни имзоланган ”Деҳқон бозорлари ва савдо комплекслари фаолиятини мукаммаллаштириш чора – тадбирлари тўғрисида”ги қарор асосида амалга оширилади.\nҚарорда қайд этилишича, 2011 йил 1 январидан бошлаб, эски-туски сотилувчи бозорлардан ташқари барча бозорлар касса аппаратлари ва пластик карточкалар қабул қилувчи терминалга эга бўлган шаҳобчалардан иборат савдо комплексларига айлантирилади.\nСавдо комплексидаги ўринлар эса фақат хусусий тадбиркор сифатида давлат рўйхатидан ўтган шахсларгагина берилади. Бундан фақат ўз таморқасида етиштирилган қишлоқ хўжалик маҳсулотини сотаётганларгина мустасно бўлади.\n1 июнгача эса 100 ва ундан ортиқ савдо ўринларига эга бўлган барча савдо комплекслари ва уларнинг бўлинмаларида бозор ҳақи ва ижара ҳақи олинишини автоматик тарзда ҳисоблайдиган мосламалар ўрнатилиши зарур. Бу ҳолатда бозор ва ижара ҳақи нақд пул ҳисобига эмас, балки банк тизими орқали амалга оширилади. Бозор ва ижара ҳақи тўланишини кун сайин солиқ хизмати назорат қилиб боради.\nШуни ҳам айтиб ўтиш лозимки, 2011 йилдан бошлаб савдо комплексларига айлантирлган бозорлар устидан солиқчилар назорати ҳам кучаяди. Чунки Давлат Солиқ қўмитаси қошида савдо комплекслари, автомобил қўйиш жойлари ва савдо комплекслари қошидаги хусусий корхоналар фаолиятини назорат қилувчи махсус Бош бошқарма ташкил этилади.\nБундай бошқарма ташкил этилишини президент Каримов 2010 йил январида маъқуллаган эди.


Маънавий янгиланиш: янги лойиҳалар\nЖорий йил вилоятимизда Элбошининг “Келажакка йўлланма: маънавий янгиланиш” дастури доирасида республика ва халқаро миқёсдаги қатор янги лойиҳалар амалга оширилади. Чунончи, май ойида “Ўрдабошига қайтиш: “Бирлик орти – барака” мавзуида йирик тадбир ўтказилади. Шунингдек, “Туғилган юртга таъзим: Ўрдабоши кўклами” мавзуида анъанавий ёшлар форуми уюштирилади.\nЧунончи, “Оқсув-Жабағлининг олови, Шубайқизилнинг ялови” лола фестивали, “Қымызмұрындық”, “Safari Shardara”, “Қауын fest” каби илгари бўлмаган янги йўналишдаги тадбирлар режалаштирилмоқда. Қазиғурт туманида ўтган “Наврўз Қазиғуртдан бошланади” миллий байрамида Жанубий Қозоғистон вилояти ҳокими Жансейит Туймебаев ана шу янгиликларни маълум қилди.\n– Тоғ лоласининг энг чиройлилари Тулкибошдаги Оқсув-Жабағлида ва Шубайқизил тепалигида ўсади. Лола – вилоятимизнинг рамзи, у Қизил китобга киритилган, яъни, алоҳида муҳофазани талаб қилади. Шунинг учун “Лола фестивали”ни мунтазам ўтказишиб туришни режалаштирганмиз. Шунингдек, минтақамиздаги таълим масканлари битирувчиларини янги ҳаётга Ўрдабоши тоғидан кузатиб қўйиш йўлга қўйилади. Юртимизнинг маънавий “чанқоғини” қондириш мақсадида “Халқаро санъат фестивали”ни ўтказиш анъанага айланади.\nУнда хорижлик санъаткорлар ҳам иштирок этадилар. Миллий санъатимизни қўллаб-қувватлаш мақсадида фольклор жанридан ҳам танловлар ўтказилади. “Қымызмұрындық” тадбирини Байдибек туманидаги тоғ этагида ўтказишни кўзлаяпмиз, – деди Жансейит Қансейитули.\nМинтақа раҳбарининг айтишича, вилоятимизда ой сайин “Жанубнинг буюк шахслари” мавзусида юртимизга таниқли зиёлилар, олим, жамоат, давлат арбобларининг ёшларга бағишланган сабоқлари уюштирилади.\nСССР Рассомлар уюшмасининг 12 нафар аъзоси Тўлебий туманининг Қашқасув овулидан. Шу сабабли, Тўлебий туманида йилига икки марта, республика миқёсида халқаро рассомлар ва ҳайкалтарошларнинг бадиий кўргазмасини ўтказиш режаланган. Шунингдек, август ойида “Қауын fest”, сентябрда эса “Агро fest” фестивалини ўтказиш ҳам одат тусига киради.\nБундан ташқари, вилоятнинг сайёҳлик салоҳиятини ривожлантириш мақсадида октябрь ойида “Safari Shardara” тадбири бошланади. Қизилқумда, Сирдарё бўйида, “Шардара” сув омбори ёқасида сайил, сув мусобақалари, кузги жаз, гитара фестиваллари уюштирилиб, ўлкамизни қозоғистонликлар ва чет элликларга яқиндан таништириш мўлжалланган.\nСариоғочда йил сайин “Open Saryagash” халқаро, республика гольф мусобақалари ўтказилади.\nЖанубда қишки спорт турларидан ҳам беллашувлар уюштириш учун қулай жойлар етарли. Тўлебий туманида “Қашқасувга қор ёғди”, “Қашқасув қиши”, “Қашқасув ва Биркўлик орасидаги чанғи завқи”, “Тау самалы – жан самалы” тадбирларини ўтказиш режалаштирилган. Унда чанғи мусобақалари, оммавий учиш, осма йўлда саёҳат сингари ўйинлар ва мусобақалар уюштирилади.\nҚишда эса “Салбурын – саятшылық мерекесі” ва “Қансонарда бүркітші шығады аңға” тадбирлари уюштирилади. Уларни ўтказишдан мақсад – ёш авлод онгига ота-боболар урф-одатларини сингдириб, йиртқич қушлар билан ов қилиш, миллий спорт турларини ривожлантиришдан иборат. Бу тадбирларни халқаро миқёсга кўтариб, уларни сайёҳлар томоша қилишга ошиқадиган даражага етказиш кўзланмоқда.\nЮртимизнинг маънавий пойтахти – Туркистон шаҳри ва кўҳна Ўтрорда “Миллий ҳунармандчилик – буюк мерос” тадбирини ўтказиш ҳам мўлжалланаётир.\nХуршид ҚЎЧҚОРОВ, 2018-03-30, 19:03 304


Асмоул-Ҳусно/Аллоҳнинг гўзал исмларининг енгил шарҳи Муқаддима – Islom Nuri\nКабирул-мутаъал, жалолат, азамат ва гўзаллик соҳиби бўлган,\nУ учун гўзал исмлар ва олий сифатлар, улуғворлик ва камолот\nбўлган, Аллоҳга ҳамду санолар айтаман. Аллоҳдан ўзга барҳақ\nмаъбуд йўқ, деб гувоҳлик бераман ва Муҳаммад Унинг бандаси ва\nэлчиси деб гувоҳлик бераман.\nАллоҳнинг гўзал исмларини тушуниш, бу хусусдаги фиқҳ,\nилмнинг шарафли бобларидандир. Балки у “Фиқҳул акбар”дир. Бу илм —\nдин унинг устига қуриладиган асосдир. Шунинг учун ҳам Қуръони\nКаримда мана шу асосни мустаҳкамловчи далиллар жуда ҳам кўп ворид\nбўлди. Қуръонда бирон бир оят йўқ-ки унда Аллоҳ таолонинг\nгўзал исмлари ва олий сифатлари зикр қилинмаган бўлса. Бу\nэса мана шу шарафли илмнинг аҳамияти, унинг қадри улуғ эканига,\nунинг хайротлари кўплигига далолат қилади. Бу илм иймон\nасосларининг бир асосидир. Дин арконларининг бир\nрукнидир, пойдеворидир. Ва ҳамда, ислом\nмиллатининг асосларидан бири бўлиб, унинг устига диннинг юксак\nбинолари ва олий манзиллари қурилади. Инсонлар ўзларининг\nяратувчилари ва ризқ берувчиларини, йўқдан бор қилувчи бўлган\nПарвардигорларини билмасларидан туриб ва унинг гўзал\nисмлари, олий сифатларини, камолоти, жалолaти ва\nулуғворлигига далолат қилувчи мукаммал сифатларини билмасларидан\nтуриб ва У Ундан ўзга ҳақ мабуд бўлмаган, ёлғиз, ҳақ илоҳ\nэканлигини билмасларидан туриб қандай қилиб одамларнинг ҳоли яхши\nбўлади?! Ва инсониятнинг иши тўғри бўлади?! Ва лекин одамларнинг\nкўпини улар учун яратилган нарсалар улар ўзлари у учун яратилган\nнарсадан машғул қилиб қўйди. Вужудда бандалар улар учун бир\nлаҳза ҳам ундан беҳожатлик бўлмаган Раббилари, Яратувчилари,\nПодшоҳлари, ишларини тадбир қилувчилари ва ризқларини тақдир\nқилувчи Парвардигорини танишга бўлган ҳожатдан кўра каттароқ ҳожат\nйўқ. Бандалар учун поклик ва салоҳият фақат Аллоҳ\nтаолони таниш, Аллоҳ таолога ибодат қилиш, ва Унинг ёлғиз\nЎзига иймон келтириш билангина бўлади. Шунинг учун ҳам\nбанданинг салоҳиятдан бўлган улуши, унинг мақтов ва санога бўлган\nлойиқлиги, бу банданинг Рабби субҳанаҳу ва таолони қанчалик таниши\nва бу бандани Аллоҳга яқинлаштирадиган тўғри сўзлар ва солиҳ\nамалларни билишининг миқдорига қараб\nШайх Абдурраззоқ ибн Абдулмуҳсин ал-Бадр — ҳафизаҳуллоҳ — Аллоҳ\nсубҳанаҳу ва таолонинг гўзал исмлари хусусида бир китоб\nжамлаганлар. Бу китобда Аллоҳ таолонинг гўзал исмларидан юздан\nортиғини шарҳлаганлар ва ушбу китобни ўқиш, таржима қилиш ва\nнашр қилиш осон бўлиши учун мухтасар қилганлар.\nБиз ушбу шарафли илмга бу хусусдаги мухтасар-қисқагина шарҳланган\nкитобни дарс қилиб ўрганиш билан киришмоқликни мақсад\nқилдик. Аллоҳ насиб қилса мухтасарни ўқиб,\nўрганганимиздан сўнгра бу китобнинг аслини ҳам ўқиб,\nАллоҳ субҳанаҳу ва таоло ушбу китобни тасниф қилиб сизу бизга\nтақдим қилган шайх Абдурраззоқни чиройли мукофотласин ва ушбу\nамални Ўзи учун холис қилсин ва барчаларимиз учун фойдали қилсин.


16:54 / 27.06.2018\nБиринчи босқич: Бош ҳакам юқоридаги тўртликка кирадиган маълум бир вазиятда видеотакрорга муҳтож бўлиб қолса, ишора беради. Ёки видеоассисент бирор вазиятда ҳакам адашганини кўрса, ҳакамга ушбу вазиятни видеотакрорда қайта кўришни тавсия қилади.\nБу ерда бир нозик жиҳатни таъкидлаш керак. Ҳакам майдонда икки йўналишда иш олиб боради – вазиятни АНИҚЛАШ (яъни кўриш) ва вазиятни БАҲОЛАШ. Видеотакрорлар тизими, асосан ҳакамга вазиятни аниқлашда дастак бўлади. Ҳакам видеотакрор орқали тўп қўлга теккани ёки тегмаганини аниқлаши мумкин, аммо баҳолаш барибир ўзида қолади. Аргентина – Нигерия ўртасидаги ўйинда Маркос Роҳо билан боғлиқ вазиятни эсланг. Тўп қўлга тегди, ҳакам буни видеотакрор орқали кўрди, аммо пенальти белгиламади. Бошқа бир ҳакам мисол учун, айни шу ҳолатда пенальти деб баҳолаши ҳам мумкин эди. Бу ерда видеотакрорлар худди бош ва қанот ҳакамлари ўртасидаги алоқани таъминлайдиган аппарат сингари бир восита бўляпти холос.\nБиринчидан, бу тизим ҳакам қарорларини соғломлаштиради. Ўйин суръати йилдан-йилга юксалиб бораётган бир пайтда, майдондаги ҳакам футболчилардан бир неча баробар кўп тер тўкишга тўғри келади. У Роналду билан бирга ҳужумга югуриши, агар Роналду тўпни олдириб қўйса, у билан бирга бошини чангаллаб ўтирмай, нариги жамоа ҳимоячиси билан бирга энди, нариги дарвоза томон югуриб кетиши керак. Шу билан бирга, маълум сонияларда жуда муҳим қарорларни чиқариши керак бўларди.\n20:42 / 09.10.2019\n13:30 / 09.04.2019


Ҳ.Юсуфхўжаева, Ҳ.Бектемиров. Мулоқот учун зарур (1989) - www.ziyouz.uz\nБош саҳифа МатбуотҚайта қуриш даври матбуотиҲ.Юсуфхўжаева, Ҳ.Бектемиров. Мулоқот учун зарур (1989)\nЖамиятимизда қайта қуриш ва унинг таркибий қисмлари бўлган демократия ва ошкораликни чуқурлаштириш туфайли бундан бир неча йиллар муқаддам айтишга ҳам чўчийдиган муаммолар тўғрисида рўй-рост гапирадиган, битта масала атрофида турлича фикрларни изҳор этишга имкон яратилган замон — инқилобий жараён юзага келди. Булар ҳаммаси қайта ҳуриш шарофати, албатта.\nДолзарб муаммолардан бири ўзбек тили ва республикамиздаги бошқа тиллар ҳақидаги мунозаралардир. Тил — халқнинг энг буюк қадрияти, унинг маданиятининг келажаги. Шунинг учун ҳам тил ҳақида ўткир мунозаралар, баҳслар кетмоқда. Фақат Ўзбекистондагина эмас, бошқа қардош республикаларда ҳам ана шундай жараён юз бермоқда.\nНима сабабдан тил ҳақида ўткир баҳслар юзага келмокда, унинг илдизи нимада, деган савол туғилиши мумкин. СССРда барча миллатлар тилининг бирлашиб кетиши ҳақидаги «назария» тил соҳасидаги бузилишларга олиб келди. Натижада республикалардаги миллий тилларга, шу жумладан, ўзбек тилига ҳам эътибор камайди, ўз-ўзидан унинг қўлланиш доираси торая борди. Олий ўқув юртларида қатор фанлар ўзбек тилида ўтилмай қўйди, ўрта мактабларда ўзбек тили дарслари камайиб кетди. Партия комитетларида ўзбек тилида ҳужжатлар деярли юритилмай қўйди. Давлат идораларида ҳам аҳвол шу даражага тушди, аксар ҳолларда мажлислар ўзбек тилида олиб борилмайдиган бўлди.\nЎтган йили байрамлардан бирида Тошкент Театр ва рассомлик санъати институти бир гуруҳ студентлари ва ўқитувчилари Ўзбекистон ССР Фанлар академияси А. С. Пушкин номидаги Тил ва адабиёт институти таклифи билан шу ерга келиб, ўзлари тайёрлаган саҳна асарларини намойиш этдилар. Учрашув охирида меҳмонлар институтимиз коллективига мурожаат қилиб, «Бизда ҳозир ўзбек тили кафедраси тугатилиб кетди. Сиз, тилшунос, адабиётшунос олимлардан илтимосимиз шуки, ўзбек тили кафедрасини тиклашда бизга ёрдам беринглар», деб мурожаат этишди. Театр ва рассомлик санъати институти Ўзбекистон театрлари учун ходимлар етиштириб берса-ю, бу ерда ўзбек тили кафедраси тугатилса! Ахир, бу инсофдан эмас-ку! Ёки бўлмаса, Тошкент Маданият институтида ўзбек тили кафедрасининг тугатилиши мантиққа тўғри келадими? Бу институтда кутубхона, оммавий-оқартув ишлари учун мутахассислар етказиб берилса-ю, унда ўзбек тили кафедраси бўлмаса? Шунингдек, техника олий ўқув юртларида, медицина институтларида қатор фанларнинг ўзбек тилида ўтилмаслигини ҳеч қандай важ билан оқлаб бўлмайди. Ахир инженерларнинг, врачларнинг асосий қисми республикамиз қишлоқларида ишлайди-ку.\nТил сиёсати борасида узоқ йиллар давом этиб келган бундай хатоликлар, айниқса илмий нашрларга кучли таъсир кўрсатди. Ўзбекистон Фанлар академиясининг аниқ ва табиий фанлар институтларида илмий асарлар ўзбек тилида ёзилмай қўйди, агар ёзилса ҳам бармоқ билан санарлидир. Буни нашриётлар планларига назар ташласангиз дарҳол сезасиз. Агар бирорта олимга нима учун ўзбек тилида илмий асар ёзмайсиз, деб савол берсангиз, у «мен Бутуниттифоқ миқёсига, дунё миқёсига» чиқишим керак дейди. Тўғри, бундай миқёсларга чиқиш керак, лекин олим, аввало, ўз халқи учун илмий асарлар яратиши, уни фан-техника янгиликларидан, кашфиётларидан баҳраманд этиши керак эмасми?\nАниқ ва табиий фанлардаги илмий нашрлардан кўз юмайлик-да, ижтимоий фанлар нашрларига бир назар ташлайлик. Бу борада ҳам аҳвол ачинарли даражада. Академиянинг фақат Тил ва адабиёт, Шарқшунослик, Қўлёзмалар институти олимларигина асарларини нашрга ўзбек тилида тайёрлашаётганлигининг гувоҳи бўласиз.\nРеспублика Фанлар академиясининг ижтимоий соҳадаги Тарих, Археология, Ишлаб чиқариш кучларини ўрганиш кенгаши, Иқтисод, Фалсафа ва Ҳуқуқ институтларида ҳам асосан ўзбек олимлари ишлашади-ку? Нега улар асарларини ўзбек тилида ёзишмаяпти? Агар уларнинг асарини ўзбек тилида нашр этиш режалаштирилса, бу ҳам рус тилидан таржима бўлади. Масалан. 4 жилдли «Ўзбекистон тарихи» китобининг ўзбекчаси русча нашридан 3-4 йил кейин чиқди. Икки жилддан иборат «Самарқанд тарихи» ҳам русчадан таржима бўлди. Академияда 11 журнал чиқади, шулардан иккитасигина ўзбек тилида нашр этилади, холос. Хўжа кўрсин учун бу журналларнинг кўпчилиги ўзбекча ном билан аталади.\nЎзбек тилига эътибор камайганлиги туфайли кишиларнинг исм-фамилиялари нотўғри, жой, кўча номлари бузиб ёзилмоқда. Маиший хизмат соҳаларини, маълумот бюроларини ўзбек тилини билмайдиганлар эгаллаб олишган. Бу рус тилини билмайдиганлар учун қийинчилик туғдирмоқда.\nШуниси ачинарлики, айрим ўзбек «зиёли»лари ўз она тилини унутиш даражасига етди. Яқинда сайловолди йиғилишларидан бирида СССР халқ депутатлигига номзоди қўйилган олимлардан бири «рус тилида, инглиз тилида доклад қилишим мумкин, лекин ўзбек тилида гапиролмайман», деб айтди. Қизиқ, бу «олим» мабодо депутат бўлиб қолса, халқ билан қайси тилда гаплашар экан. Тилимиз тақдирига алоқадор бу каби масалалар жуда кўп. Ана шуларни ҳисобга олиб, Ўзбекистон Компартияси Марказий Комитетининг идеология комиссияси қошида тил муаммоларини ўрганиш учун махсус группа иш олиб бораётгани ғоят қувонарлидир.\nЎзбек тилига давлат тили статусининг берилиши тилшунослар зиммасига жуда катта, масъулиятли вазифаларни, амалий ишларни юклайди. Булардан айримлари ҳақида тўхталиб ўтмоқчимиз.\nБиринчидан, ўзбек тили илмий терминологияси принципларини ишлаб чиқиш, уни тартибга солиш — ҳозирги куннинг долзарб муаммоларидандир. Сир эмас, терминологиямизда ҳали камчиликлар жуда кўп. Бир терминнинг ўзи бир неча вариантда ишлатилади — бу ҳол ахборот алмашинувда қийинчиликлар туғдирмоқда. Аксар ҳолларда илмий терминларнинг ўзбекча муқобилини қидириб топишга ҳаракат қилинмасдан русчада қандай бўлса, шундайлигича қолдирилади. Қадимдан халқ орасида ишлатиб келинаётган терминлар кам ўрганилмоқда ва илмий соҳага киритилмаётир. Бу эса ўзбек тилининг бой ички имкониятларини намоён этишга тўсқинлик қилади. Бундай камчиликларга барча соҳалар бўйича терминлар луғатини тузиш ва нашр этиш орқали барҳам бериш мумкин.\nИккинчидан, ўзбек тилининг кўп томли изоҳли луғатини тузиш. Маълумки, ўзбек тилининг изоҳли луғати 1981 йилда Москвадаги «Русский язык» нашриётида чоп этилди. Бу, албатта, ўзбек халқининг маданий ҳаётида катта воқеа ҳисобланади. Лекин жамоатчилик эътироф этганидек, мазкур икки жилдли изоҳли луғат камчиликлардан ҳам ҳоли эмас. Тўғри, институтимиз луғатшунослари мазкур изоҳли луғат асосида ўзбек тилининг кўп томли изоҳли луғатини яратишга киришдилар. Лекин бу борадаги ишни ҳали қониқарли, деб бўлмайди. Ўйлаймизки, тилимиз мавқеининг ошиши изоҳли луғатлар тузиш ишининг жонланишига ҳам ижобий таъсир қилади.\nУчинчидан, ўзбек тили нутқ маданиятига алоҳида эътибор бериш керак. Имло луғатларини нашр этиш, орфоэпия (тўғри талаффуз) нормаларини ишлаб чиқиш ва унинг луғатини чоп этиш лозим. Бундан бир неча йил илгари чиққан орфоэпия луғати жуда кам миқдорда нашр этилган бўлиб, ҳозир уни умуман топиб бўлмайди. Исмлар луғати, топонимик луғатлар нашрини тезлаштириш ҳозирги кунимизнинг энг муҳим масалаларидан бири.\nМаълумки, рус тили миллатлараро муомала воситаси. У шундай вазифани бажариб келган, бундан кейин ҳам шундай булиб қолади.\nШундай экан, ўрта ва олий мактабларда рус тилини ўқитишни тубдан яхшилаш керак, турли қўлланмалар, луғатларни кўп нусхада чоп этиш лозим. Рус тилини мукаммал ўрганиш манбаларидан бири русча-ўзбекча луғатлардир. Шу вақтга қадар бир неча русча-ўзбекча луғатлар нашр этилди. Луғатлар ичида аввалгиларига нисбатан сўзлигининг кўплиги, мукаммаллиги, замонавий янги сўзлар киритилганлиги, лексикографик жиҳатдан пухта ишланганлиги каби қатор афзалликлари билан ажралиб турадигани Ўзбек Совет Энциклопедияси томонидан нашрга тайёрланган икки жилдли «Русча — ўзбекча луғатдир» (1983-1984 йиллар). Худди шу нашриётда чоп этилган «Ўзбекча — русча луғат» (1988 й) ўзбек тилини ўрганувчилар учун ҳам зарур манба ҳисобланади. Бироқ мазкур луғат ҳажман жуда катта. Фойдаланиш имконияти қийин. Шунинг учун мактаб ўқувчиларига, олий ўқув юртлари студентларига, ишчилар ва хизматчиларга мўлжаллаб кичик ҳажмли русча-ўзбекча, ўзбекча-русча, ўзбекча — тожикча, ўзбекча — арабча, ўзбекча — инглизча ва бошқа луғатлар нашр этиш керак. Бу борада муайян тажрибалар мавжуд. Булар республикамиздаги икки тиллилик муаммосининг бир томонидир. Икки тиллилик деганда фақат миллий — рус икки тиллилигини эмас, балки рус — миллий икки тиллилигини ҳам тушуниш керак. Бусиз масалага бир ёқлама ёндашган бўламиз. Яқинда «Правда» газетасида (1989 йил, 3 апрель) эълон қилинган давра суҳбатида шоира Р. Казакова «Нима учун Грузияда яшайдиган руслар грузин тилини, Ўзбекистонда яшайдиганлари ўзбек тилини ўрганмайдилар? Бундай такаббурлик қаердан келиб чиқди», деб куйиниб ёзди. Ҳақиқатан ҳам, маҳаллий халқнинг тилини билиш унинг дилини билишдир. Ахир Ўзбекистонга келиб ишлаган эски рус зиёлилари ўзбек тилини севиб ўрганганлар, бу тилнинг ривожи учун ҳисса қўшганлар-ку.\nАлбатта, тилни ўрганиш қийин иш. Лекин шундай бўлса-да, ҳаракат қилиш керак. Жойларда ташкил этилаётган ўзбек тилини ўрганиш курслари бу ишнинг дебочасидир. Рус ва ўзбек тили асосларини ўрганишда ўқув луғатлари, қўлланмаларнинг роли каттадир. Чунки бундай луғат ва қўлланмаларга мулоқот учун зарур бўлган сўзлар танлаб киритилади ҳамда таржима қилинади. Ана шундай луғатлар сирасига 3. Маъруфов ва Г. Михайловнинг «Русча—ўзбекча сўзлашгич» («Русско — узбекский разговорник». 1988 й.), В. Красных ва С. Ғойибовнинг «Ўзбекча — русча ва русча — ўзбекча сўзлашув китоби» (1988 й.), Т Алиқуловнинг «Русча — ўзбекча ўқув луғат»ларини (1982 й.) киритиш мумкин.\nРеспубликамизда яшовчи бошқа миллат болаларининг ўзбек тилини ўрганиши асосан мактабдан бошланиши керак. Рус мактабларида ўзбек тилининг ўқитилиши эса шунчалик эътиборсиз қолдирилганки, ҳатто бирор олий ўқув юртида рус мактабларига ўзбек тилидан дарс берадиган мутахассис тайёрланмайди, дарсликлар, қўлланмалар етишмайди. Бундан ташқари, рус мактабларида ўзбек тили дарс соатлари ҳам жуда кам. Ўзбек тилини ўрганиш ҳақида гапирар эканмиз, ўзбек мактабларида рус тили дарс соатлари қанча бўлса, рус мактабларида ҳам ўзбек тилидан ушанча дарс соатлари ажратиш; ўзбек тилидан давлат имтиҳонлари топширишни жорий этиш адолатли иш, бўларди, деб ҳисоблаймиз.\nШунинг учун биз ўзбек тилига республиканинг давлат тили статуси берилиши билан биргаликда тил ҳақида махсус қонун лойиҳаси ишлаб чиқилишини, унинг умумхалқ муҳокамасига қўйилишини истаймиз. Матбуотда, айрим раҳбарларимизнинг нутқларида узоқ муддатга мўлжалланган «Рус тили комплекс программаси», «Ўзбек тили комплекс программаси» каби программалар тузилганлиги ҳақида хабар берилмоқда. Бу программалар ҳам, аввало, кенг муҳокамага қўйилса мақбул бўларди.\nҲ. Юсуфхўжаева, Ҳ. Бектемиров, филология фанлари кандидатлари\n← Аввалги Аввалги Мурод Муҳаммад Дўст. “Зарбулмасал” ва бошқа масалалар\nКейинги → Кейинги: Тилов Ёдгоров. Ҳайвонларда фаросат борми? (1989)


BMW голографик ускуналар панели концептини намойиш қилди » Ўзбекистон янгиликлари – Zamin.uz\nBMW голографик ускуналар панели концептини намойиш қилди\nЯнги технология номи HoloActive Touch. Унда голограмма ҳосил қилиш учун кўзгулар тизими қўлланади. Имо-ишораларни камералар қайд қилади ва шу йўл билан турли созлашлар амалга оширилади. Голограмма билан таъсирлашув учун унга тегиш кифоя, бунда товушли сигнал беради.\nHoloActive Touch тизими “БМВ”нинг еттинчи серияси ва AirTouch концептида мавжуд бўлган Gesture Control тизимининг такомиллаштирилган вариантидир. Технология ускуналар панелида проекцион экран (сенсорнинг аналоги) юзага келтиришга асосланган. Сенсор экрандан фарқли равишда проекцион экранга тегишнинг ҳожати йўқ. Ҳайдовчидан ташқари йўловчилар ҳам ундан фойдалана олади.\nЎтган йилнинг августида французларнинг Valeo компанияси шунга ўхшаш тизимни кўрсатган. Унинг ускуналар панели кўп функцияли экран кўринишида бўлиб, машина автопилот режимида ҳаракатланганда тезлик ва бошқа маълумотларни акс эттиради.\nТеглар: ва Touch намойиш AirTouch БМВ олади\nLincoln янги Navigator йўлтанламасини намойиш этди (Фото)\n19:38 / 12-04-2017\n15:54 / 06-01-2017\nAudi автомобиллари светофор билан боғланади\n15:52 / 11-12-2016\n19:51 / 16-08-2016


Тошкент шаҳри аҳолисининг асосий қисмини ичимлик суви билан таъминловчи “Қодирия” бош сув иншоотида носозлик юз берди. Бу ҳақда "Тошкент шаҳар сув таъминоти" МЧЖ хабар қилди.\nҚайд этилишича, «Қодирия» сув иншоотида юқори кучланишли электр таъминотида носозлик сабабли насос агрегатларида ўчиш ҳолати юзага келган. Шу туфайли Тошкент шаҳрининг қатор ҳудудларида ичимлик сув таъминоти билан боғлиқ узилишлар кузатилмоқда.\nМаълум қилинишича, ушбу носозлик сабаб Тошкент шаҳрининг қатор ҳудудларида ичимлик суви таъминоти билан боғлиқ узилишлар кузатилмоқда. Ҳозирги вақтда электр таъминоти қайта тикланган, ичимлик сув гидравлик режимини тиклаш бўйича тезкор чоралар кўрилмоқда. 2-3 соатда Тошкент шаҳри сув таъминоти ўз маромига қайтади.\nGazeta.uz’нинг Энергетика вазирлиги матбуот хизматига таяниб ёзишича, насосларнинг ишлашига таъсир қилган «Марказ» нимстанциясининг ўчиб қолишига чанг бўрони сабаб бўлган. Эслатиб ўтамиз, 4 ноябрь кечаси ҳаводаги чанг миқдорида меъёридан 5 баробарга ошиб кетди.\nХусусан, Мирзо Улуғбек туман ҳокимлиги маълумотларига кўра, авариявий ҳолат сабаб Мирзо Улуғбек тумани «ТТЗ-4» мавзесидаги 14/1 ва 14/2 локал қозонхоналарга совуқ сув босими пасайган, совуқ сув келиши тўхтаган. Оқибатда эса 37 та кўп қаватли уйларда иссиқ сув ва иссиқлик таъминоти тўхтатилган. Худди шундай Буюк Ипак йўли кўчасида ҳам 214 та уйда таъминот тўхтаган.\nШунингдек, тумандаги «ТТЗ-1», «ТТЗ-2», «ТТЗ-4», «Қорасув-1», «Қорасув-2», «Қорасув-3»,«Қорасув-4» ва «Феруза» массивлари, Олтинтепа, Саёҳат, Хирмонтепа, Подшобоғ, Орол ва Салом кўчалари, Бўз-1, Чуст кўчаларида ичимлик суви таъминоти вақтинча тўхтатилган.\n«Тошкент шаҳар сув таъминоти» ва туман ҳокимлиги юзага келган ноқулайликлар учун узр сўраган.


“Samarkand Half marathon” ўз ғолибларини аниқлади / Olamsport.com\n03 ноя 18:09\nБугун Самарқанд шаҳрида “Samarkand Half marathon” халқаро мусобақаси якунланди.\nЮртимизда соғлом турмуш тарзини, туризмни янада ривожлантириш, спорт ва санъатни биргаликда уйғунлаштириш каби мақсадлар асосида ташкил қилинган ушбу хайрия марафонида 20 га яқин мамлакатдан 3000 нафарга яқин иштирокчи қатнашди. Бугун ўтказилган асосий баҳслар аввалида Ўзбекистон Республикаси Бош вазирининг ўринбосари Азиз Абдуҳакимов сўз олиб, мазкур мусобақанинг аҳамияти ҳақида тўхталиб ўтди.\nУшбу марафонни ўтказиш учун бежиз Самарқанд шаҳри танлаб олинмади. Зеро, спортчилар регламентда белгилаб қўйилган масофаларни шаҳарнинг марказий кўчалари бўйлаб босиб ўтишди. Бу эса Самарқанднинг туризм соҳасидаги имкониятларини кенг очиб бериш учун яна бир қулай имконият яратиб берди.\nТабиийки, ғолиб ва совриндорлар катта миқдордаги пул мукофотларига ҳам сазовор бўлдилар. Эътиборингизга турли йўналишларда ғалаба қозонган иштирокчилар рўйхатини келтириб ўтамиз:\n1. Хуршид Аҳмадалиев (Ўзбекистон)\n1. Маржона Баратова (Ўзбекистон)\n1. Дмитрий Иванчиков (Қозоғистон)\n1. Татьяна Мирзаева (Қозоғистон)\n1. Шоҳруҳ Давлатов (Ўзбекистон)\n1. Нурхон Муҳриддинова (Ўзбекистон)


"Бухоро": Ония ўрнига Квесиешвили / CHAMPIONAT.asia\n"Бухоро": Ония ўрнига Квесиешвили\n06 янв 22:13\n"Бухоро" клубида ўйнаган грузиялик футболчи яна шу жамоага қайтди.\nДевид Ония жамоани тарк этганидан сўнг ҳимоя чизиғи заифлашиб қолган "Бухоро" жамоаси унинг ўрнига маҳорат бобида Ониядан ҳеч ҳам қолишмайдиган ҳимоячи, грузиялик легионер Георги Квесиешвилини жамоага қайтарди.\nКвесиешвили бир неча мавсум "Бухоро" шарафини ҳимоя қилди. Ўтган мавсумнинг иккинчи ярмида "Бухоро"ни тарк этиб "Олмалиқ" жамоасига ўтиб кетганди. Мана ярим йиллик танаффусдан сўнг Квесиешвили "Бухоро"га қайтди.\nМухлисларнинг ёқимтойига айланиб улгурган ушбу футболчининг қайтишини маҳаллий ишқибозлар бирдек, мамнуният билан қабул қилди.


Қирғизистон: Ўзбек тилидаги бундай таълим кимга керак? - Фарғона.Ру ахборот агентлиги\n14.02.2013 17:36 msk\nТаълим вазирлиги матбуот котиби Керез Жукеева “Фарғона” агентлигига айтишича, Қирғизистон олий таълим муассасаларига кириш 12 йилдан бери умумреспублика тест синовлари асосида амалга ошириб келинмоқда. “Бу йил умумреспулика тест синовларини ўзбек тилида ўтказиш кўзда тутилмаган. Сабаби – Қирғизистонда олий ва ўрта профессионал таълим давлат тилида ва рус тилида ўтказилади. Бизда ўзбек университетлари йўқ. Ҳозир мамлакатда 91 мактабда ўзбек тилида, 136 та мактабда ўзбек ва бошқа тилда аралаш таълим бериб келинмоқда. 2012-13 ўқув йилида Ўш вилоятида еттита мактабда таълим ота-оналарнинг хоҳишига биноан қирғиз тилига ёки қирғиз-рус тилига ўтказилди. Жалолобод вилоятида битта мактабда тўртта қирғиз синфи очилди. Бунда ота-оналарнинг истаклари инобатга олинди”, - деди Жукеева. Матбуот котиби ўтган йили ўзбек мактабларини битирган 55 мингта битирувчидан фақат икки мингтаси ўзбек тилида тест синовларини топширишга истак билдирганларини эслатиб ўтди.\n“Ота-оналарнинг истакларини қандай йўл билан билдингиз?” деган саволга таълим вазирлиги матбуот котиби ота-оналарнинг ўзлари таълим вазирлигига ва РайОНОга мурожаат қилиб, болаларини қирғиз ёки рус тилидаги таълимга ўтказишларини сўрадилар, деб жавоб берди. “Боланинг бошқа мактабга ўтиши ноқулайлик туғдиришини инобатга олиб, биз бутун мактабни бошқа тилга ўтказдик. Айтиб қўяй, ўзбек мактабларида битирув имтиҳонлари ўзбек тилида ўтказилади”, - дея изоҳ берди Жукеева.\n- Қирғизистонда 2205 та умумтаълим мактаблари бор. Улардан 1424 тасида қирғиз тилида, 203 тасида – рус тилида ва 91 тасида ўзбек тилида, 3 тасида тожик тилида дарс берилади. 484 та мактабда аралаш ўқитилади.\n- 226 та мактабдан (уларнинг ичига ўзбек тили ва ўзбек тили параллел равишда ўқитиладиган мактаблар бор) – 107 минг 998 та битирувчи.\n- Ўқув процесси давомида бир тилдан бошқа тилга ўтказилмайди. Бошқа тилга ўтказиш ўқув йилининг бошида амалга оширилади.\n- Таълим бир тилдан бошқа тилга ўтказилганида, ўқитувчилар қайта малакаланадилар ва шу мактабнинг ўзида қоладилар. Болалар Қирғизистонда ягона стандарт бўйича чиқарилган дарсликлар бўйича ўқийдилар.\n- Қирғизистондаги ўзбек мактабларида болалар таржима қилинган дарсликларни ўқийдилар. Кирилл алифбоси асосида ўзбек тилига таржима қилиш Қирғиз-Ўзбек университети қошидаги кўникма марказида амалга оширилади. Жорий йилда ўзбек тилида 14 номдаги дарсликлар 144 минг нусхада чоп этилди. Китоблар ҳар 6-7 йилда янгиланади. Қирғизистонда ҳужжатлар кирилл алифбосида юритилгани боис, ўзбек мактаблари лотин алифбосига ўта олмайди.\n“Нафақат жанубда, балки бутун Қирғизистон бўйлаб ўзбек миллати вакилларининг қирғиз тилида ўқитишга ўтишдан бошқа иложлари йўқ. Чунки мустақиллик йилларида ўзбек мактаблари учун дарсликлар чоп этилмаган, ўқитувчилар тайёрланмаган. Демак, ўзбек болалари сифатли таълим ололмаяпти, институтларга кира олмаяпти ва пировардида, лавозимларни эгаллай олмаяпти”, - дейди Абдирасулова.


Ургутда автобус қатнови тўхтатилди\nBelarus – bus, public transport. Minsk 02aug2011\nБунга тумандаги “ЎзСамтранс” масъулияти чекланган жамияти фаолиятининг тўхтатилгани сабаб бўлди.\nУргут шаҳрида аҳолига хизмат кўрсатадиган автобуслар ва микроавтобуслар қатнови 2 сентябрдан тўхтатилди.\nОзодликка бу ҳақда хабар берган ургутлик Аслон Мўминовнинг айтишича, автобуслар ва “Дамас”ларнинг йўналишларга чиқмай қўйиши оқибатида, аҳоли қийналмоқда, таксилар нархи икки бараварга ошиб кетди:\n- Ҳозир ëпилган. 2 сентябрдан бошлаб йўқ автобуслар. 11та Исузу автобуси бор эди янги. 400тага яқин енгил Дамаслар бор эди. Ҳаммасини бекор қилиб, кўчага ҳайдаганда бор Ҳасанга, бор Ҳусанга бўлиб қолган. Эга йўқ. Булар 300 сўм билан олиб бораëтган жойга таксилар1000 сўм билан олиб боришаяпти, - дейди ургутлик Аслон Мўминов.\nИсми ошкор қилинишини истамаган бошқа бир ургутлик ҳам транспорт қатновининг тўхтатилгани аҳолида норозилик пайдо қилаётгани ҳақида гапирди:\n- Бу корхонани 2 сентябрдан ëпган эканлар. Умуман ҳозир ноқонуний лицензияга эга бўлмаган, ҳужжатлари бўлмаганларга йўл очиб беришаяпти. Булар ишлаяпти. Ваҳоланки лицензияси 2016 йилгача бўлган катта корхонанинг фаолиятини чеклаб, гўëки бу ерда директор йўқ деб корхонани мақсадли ëпиб, бу корхонанинг йўналишларини бошқа корхоналарга сотиш, бўлиб бериш бўляпти,- дейди ургутлик суҳбатдош.\nОзодлик бунинг сабабини билиш мақсадида, Ургут туманидаги “ЎзСамтранс” масъулияти чекланган жамият билан боғланди. Ўзини жамиятнинг муассиси деб таништирган Муротой Мўминовага кўра, 2 сентябрь куни “Ўзавтодарётранс” агентлигининг Самарқанд вилояти ҳудудий бўлими раҳбари Иноятилло Ҳамроевдан жамият фаолияти 10 кунга тўхтатилгани ҳақида мактуб олган:\n- Директоримизни олиб ташладилар. Уч ой бўлди. Уч ой ўтгандан кейин 2 сентябрда бизларга хат келаяптики, ëпилсин деб. Самарқандтранс Ҳамроевдан хат келди.\nОзодлик: Нима учун ëпилишининг сабаби айтилганми?\n- “Директор йўқлиги учун сизларга 10 кун муддат берамиз, директор топиб келинглар. Кейин судга оширамиз ишларингизни, кейин ëпамиз” деб айтган хатда. Кейин уч ой мана директор топамиз, уч марта директор олиб шуни таништирсак десак “Йўқ, бу бўлмайди”, дейди. Лекин мана ҳокимиятларга ҳам хат бердик. Бошқарматрансга ҳам хатни етказдик бизлар. Ҳозиргача бизлар ҳар ой 45-50 миллион бюджетга пул тўлаб келганмиз, нақд пул тушимига. 2 сентябрда ëпган бўлса, 12 сентябргача вақт берилган. Шу директор топамиз, бўйинларига олмайдилар, бўлмайди деб,- дейди Муротой Мўминова.\n“Ўзавтодарётранс” агентлигининг Самарқанд вилояти ҳудудий бўлими раҳбари Иноятилло Ҳамроев Озодлик билан суҳбатда, корхона фаолияти қонуний асосда тўхтатилганини айтар экан, бунинг сабабини шундай деб изоҳлади:\n- Бу масъулияти чекланган жамиятнинг ички фаолиятига бизнинг аралашишга ҳаққимиз йўқ, молиявий ҳолатига. Шунинг учун биз унга аралашганимиз йўқ, лекин унинг раҳбари у ердан ишдан бўшаган. Бизда лицензиялашда қарорда турибди, масалан раҳбар алмашса ëки раҳбар бўлмаса, ўз- ўзидан фаолияти тўхтатилади. Раҳбар билан ҳаракат хавфсизлиги муҳандиси олий маълумотли автомобилист бўлиши керак. Бу шу йил чиққан қарор. Шунинг учун мен икки-уч марта огоҳлантириш хати берганман. Битта бу жамиятга эмас, вилоятда бундай жамиятларнинг кўпига хат берганман.\nМен ўзим хат бериб, лицензиясини тўхтатганман. Эртага бир жойда авария бўлади, бошқаси бўлади, корхонани раҳбарсиз юргизишга менинг ҳаққим йўқ-да. Шунинг учун огоҳлантиришдан кейин иккинчи этапда 10 кунликка тўхтатганман. Ҳозир раҳбар топиб олиб келган тақдирда менга, ким бўлишидан қатъий назар, олий маълумотли, транспортда беш йил стажга эга бўлган бўлиши шарт. Агар охирги уч йилда малакасини оширишга бормаган бўлса биз уни тўғридан тўғри аттестацияга жўнатамиз,- дейди “Ўзавтодарётранс” агентлигининг Самарқанд вилояти ҳудудий бўлими раҳбари Иноятилло Ҳамроев.


АҚШ Давлат котиби Майк Помпео Туркия Россиядан сотиб олган С-400 ЗРКлари америка ҳарбийлари учун хавф туғдиради, деб ҳисоблайди. У бу ҳақда Туркия ТИВ раҳбари Мевлут Чавушўғлига телефон орқали суҳбат чоғида айтган.\nИлгарироқ Вашингтон Россиядан сотиб олинган С-400лари туфайли Анқарага қарши санкциялар киритган эди.\nУшбу чекловлар Туркия мудофаа саноати котибияти, унинг раҳбари Исмоил Демир, шунингдек бир қанча амалдорларга нисбатан жорий этилганди.\nМосква американинг янги санкцияларини Штатларнинг ҳалол рақобатга дош беролмаслиги билан боғламоқда.\nРоссиянинг С-400 америкаликларга нимаси билан хавф туғдирмоқда ва АҚШнинг ўзи қай тарзда бутун дунё учун таҳдид бўлгани ҳақида - видеосюжетда томоша қилинг.


Камилов ва Лавров минтақавий хавфсизликни муҳокама қилди - 23.06.2021, Sputnik Ўзбекистон\nЎзбекистон ва Россия ТИВ раҳбарлари телефон орқали мулоқот қилди. 23.06.2021, Sputnik Ўзбекистон\nТОШКЕНТ, 23 июн — Sputnik. Ўзбекистон ташқи ишлар вазири Абдулазиз Камилов Россия ташқи ишлар вазири Сергей Лавров билан телефон орқали мулоқот қилди. Бу ҳақда республика ТИВ хабар берди.Суҳбат чоғида Ўзбекистон-Россия ҳамкорлигининг томонларни қизиқтирган соҳалардаги долзарб жиҳатлари муҳокама қилинди. Россия томонининг “Марказий ва Жанубий Осиё: минтақавий боғлиқлик. Таҳдидлар ва имкониятлар” мавзусидаги халқаро конференциядаги иштирокига алоҳида эътибор қаратилди.\nЎзбекистон ва Россия ТИВ раҳбарлари телефон орқали мулоқот қилди.\nТОШКЕНТ, 23 июн — Sputnik. Ўзбекистон ташқи ишлар вазири Абдулазиз Камилов Россия ташқи ишлар вазири Сергей Лавров билан телефон орқали мулоқот қилди. Бу ҳақда республика ТИВ хабар берди.\nСуҳбат чоғида Ўзбекистон-Россия ҳамкорлигининг томонларни қизиқтирган соҳалардаги долзарб жиҳатлари муҳокама қилинди.\n“Турли даражадаги бўлажак расмий учрашувлар жадвали кўриб чиқилди. Минтақавий хавфсизлик ва халқаро сиёсат масалалари юзасидан ҳам фикр алмашилди”, - дейилган хабарда.\nРоссия томонининг “Марказий ва Жанубий Осиё: минтақавий боғлиқлик. Таҳдидлар ва имкониятлар” мавзусидаги халқаро конференциядаги иштирокига алоҳида эътибор қаратилди.


иккинчи Халқаро импорт-экспорт кўргазмаси (CIIE) ўтказилаётгани ҳақида хабар берган эдик. Ушбу кўргазма ва унинг доирасидаги конференция Хитойнинг 1978 йилдан бошланган ... деб ёзмоқда халқаро нашрлар. Фото: «Xabar.uz» Хитой ушбу кўргазма орқали дунёнинг 100 дан ортиқ мамлакатларига ўз маҳсулотлари, ...\nТошкентдаги «Ўзэкспомарказ» миллий кўргазмалар мажмуасида халқаро «Made in Uzbekistan» миллий маҳсулотлар кўргазмаси очилди. кўргазма 25 октябргача давом этади. Фото: Сергей ... экспозициялари намойиш этилмоқда. Фото: Сергей Наследов кўргазмада «Ўзбектелеком» АК ўз ишлаб чиқариш корхоналари — «Telecom Devices ...\nШавкат Мирзиёев ва Александр Лукашенко Ўзбекистон миллий саноат кўргазмасида қатнашади\nрежалаштирилган. Президентлар Минскда Ўзбекистон миллий саноат кўргазмаси ва Беларусь юқори технологиялар парки билан танишадилар. Музокаралар ...\nМинск. «Made in Uzbekistan» кўргазмасида АКТ вазирлиги стенди намойиш этилади\nминтақалараро форуми ва «Made in Uzbekistan» саноат маҳсулотлари кўргазмаси бўлиб ўтади. Минск шаҳрида ушбу тадбир иштирокчилари учун ... шаҳрида ушбу тадбир иштирокчилари учун «Made in Uzbekistan» кўргазмаси доирасида рақамли инфратузилма, рақамли иқтисодиёт, давлат хизматлари ...\nташкил этилган «Инновацион ғоялар, технологиялар ва лойиҳалар» кўргазмаси ҳам инновацион иқтидор эгаларининг намойишига айланди. кўргазмани ... ва ғояларини қўллаб-қувватлаш қаратилганини алоҳида таъкидлади. кўргазмада талабалар, мактаб ўқувчилари, ўқув марказида таълим олувчи ёшларнинг ...\n«Ўзбекистон Ислом маданияти меъморчилиги – рассомлар ижодида» номли кўргазма очилди. Ушбу кўргазмада дипломатик корпус вакиллари, соҳага ... май «Халқаро музейлар куни»ни муносиб тарзда нишонлаш; - кўргазмада республикадаги таниқли рассомларнинг 100 дан зиёд такрорланмас ...\nГёте институти билан ҳамкорликда «Математикани қўлга ол» интерфаол кўргазмасининг очилиш маросими бўлиб ўтди. «Математикани қўлга ол» — Германиянинг ... музейининг барча ёшдагилар учун мўлжалланган интерфаол кўчма кўргазмаси бўлиб, немис тилида «Мathematic zum Anfassen» маъносини беради. ...\nйилнинг 11-13 апрель кунлари пойтахтимиздаги «Ўзэкспомарказ» миллий кўргазмалар мажмуасида «BankExpo-2019» банк-молия хизматлари, ускуналари ... банк-молия хизматлари, ускуналари ва технологияларининг миллий кўргазмаси бошланади. кўргазма доирасидаги тадбирларда Ўзбекистон банклари ...\nТермизда бахшичилик санъатига бағишланган кўргазма очилди\nархеология музейида “Сурхон воҳаси- бахшилар диёри” номли кўргазмасининг очилиш маросими бўлиб ўтди. Ўтказилган тадбирда элимиз суйган бахши-шоирлар томонидан достонлардан парчалар ижро этилди. Тадбир ... ҳамда бахши-шоирлар ижоди ва фаолиятига доир қизиқарли маълумотлар кўргазмаси билан яқиндан танишишди. — Юртингиздаги кўплаб тадбирда иштирок ...\nОстонада Ўзбекистон тадбиркорларининг савдо-кўргазма маркази иш бошлади\n-Тошкент“ савдо уйида ўзбекистонлик ишлаб-чиқарувчиларнинг савдо-кўргазма маркази фаолияти йўлга қўйилди. Бу ҳақда ЎзА хабар берди. Савдо-кўргазма ... доирасида Самарқанд, Бухоро, Туркистон шаҳарларига бағишланган кўргазмали стендлар намойиш этилди, ўзбек миллий ошхонаси, кулолчилик, ...


Маъсума Аҳмедова. Ёзувчи ва ношир: турли манфаатли ҳамкорлик - www.ziyouz.uz\nБош саҳифа Илм ва фанАдабиётМаъсума Аҳмедова. Ёзувчи ва ношир: турли манфаатли ҳамкорлик\nЧоп этилган 26.01.2014 01.02.2021 МуаллифZiyouz.uz\nМана, орадан юз йилдан зиёд вақт ўтибдики, буюк француз фантаст ёзувчиси Жюл Верн яратган ажойиб, бетакрор асарлар бутун жаҳон бўйлаб китобхонларнинг янги-янги авлодини жалб қилган ҳолда довруғ қозониб келмоқда. Адиб ижоди инсон тафаккури ва қўли яратаётган оламшумул улкан ишларни олдиндан башорат қилгандай, унинг ақлу заковатига мадҳия ўқигандай бўлади. Жюл Верн ўз ижодида меҳр-муҳаббат, ишонч, дўстлик каби умрбоқий инсоний туйғуларни тараннум этади.\nАдиб романларининг қаҳрамонлари сингари ўзи ҳам ана шу туйғуларга сидқидилдан ишонади. Аммо асарларида ғолиб келган ана шу ҳиссиёт воқеликка ҳамиша ҳам тўғри келавермайди. Ёзувчи ва китобларининг ношири ўртасидаги ўзаро муносабатлар бу фикримизга далил бўла олади.\nҚуйида эътиборингизга ҳавола этилаётган мақола машҳур ёзувчи ҳаёти, асарларининг тақдири билан яқиндан танишувимизга, катта ижодкор шахсини англашимизга, ношир ҳамда қатъий бозор қонуниятларига кўп-да мутаносиб келмаган ижодий жараён ҳақида тўлақонли тасаввур ҳосил қилишимизга ёрдам беради. Ношир билан ёзувчи ўртасидаги бир-бирига уйғун бўлмаган муносабатлар, яъни ижодкор қалби ва реал ҳаётда яшайдиган шахс — ношир ўртасидаги алоқалар адабиётнинг қизиқувчан мухлисларини бефарқ қолдирмайди, деган умиддамиз.\n«Экспресс» газетасидан олинди, Париж)\n«Илмий роман» яратиш ғояси Жюл Вернда 1851-1852 йилларда пайдо бўлган эди. Жюл ўша даврда энди-энди адабий машқлар қила бошлаганди. Кўп ўтмай, у бу фикридан қайтади. Лекин 1859-1862 йилларда тобора илгарилаб бораётган илмий техника тараққиёти ва бунга омма қизиқишининг ортиб бориши Жюл Верн муваффақият калитини худди ана шу йўлдан излаши кераклигига ишора бўлди.\nЖюл Верн ўзи учун осойишталик, сукунат қидириш, билим олиш, изланиш умидида кўп вақтини кутубхонада ўтказар, оммабоп журналлар, брошюраларни чанқоқлик билан ўқир, газета-журналлар саҳифаларини тўлдирган янги машиналар тафсилоти, тадқиқот ва сафарлар ҳақидаги хабарларни бутун вужуди билан миясига сингдириб оларди.\nКунларнинг бирида у Илмий матбуот клубида ҳамма нарсага қизиқувчан Надар деган йигит билан танишиб қолди. Янги танишнинг хаёлот олами кенглиги уни бир зумда ўзига ром қилиб олди. Бу пайтда Надар аэросуратга олиш билан қизиқиб қолган, аэростат остида қалқиб, мавжланиб турган манзараларни тасвирлашга имкон берувчи механизмни ихтиро қилганди. Ана шу фотокамерани тўлақонли ишлата олиш учун киши етук мутахассис бўлмоғи лозим эди. Надар бу масалани Жюл билан қизғин муҳокама қилди ва ҳаттоки, 6 минг кубометр ҳажмдаги улкан ҳаво шарини ясаш учун хайр-эҳсон йиғиш «кампания»сини ҳам бошлаб юборди.\nЖюл Верн бу пайтда америкалик машҳур ёзувчи Эдгар По асарларининг янги таржимасини муккасидан кетиб ўқимоқда эди. 1862 йилда у отасига йўллаган мактубида Эдгар Понинг машҳур «Ҳаво шарида учаётган ўрдак» ҳикоясини эслайди ва қуйидагиларни хабар қилади: «Мен ўз шаримда ўрдакни ҳам, куркани ҳам олиб учмоқчи эмасман — булар ҳазил учун ярайди, холос. Шарда одамлар учиши керак. Ана шу аэростат механикаси бенуқсон бўлмоғи даркор».\nШу тариқа Жюл Верннинг дастлабки «Ҳаво шарида беш ҳафта» романи дунёга келди. 1862 йил ёзида эса ё Надарнинг таклифи ё бўлмаса, ёзувчининг ўз илтимосига биноан китоб ношири Этцел роман қўлёзмаси билан танишиб чиқади. Роман дарҳол Этцел диққатини ўзига тортади. Ношир бир зумда романнинг долзарблиги ҳамда ундан мўмай фойда тушишини англаб етгани учун асар қўлёзмасини олиб қолади.\n1863 йилнинг 4 октябрида Надар нақ Нотр-Дам шаҳрига тенг келадиган ўз «гигант» ҳаво шари — аэростатида парвоз қила бошлайди. Кузатиш майдонига минглаб томошабин тўпланганди. Надарнинг ёнида шар гондоласидаги битта ўрин учун минг франкдан ҳақ тўлаган ўн уч нафар йўловчи ҳам бирга учарди. Орадан беш соат ўтгач, улар Мо шаҳрига эсон-омон қўнади. Бироз вақтдан сўнг улар ҳаво шарида иккинчи марта парвоз қиладилар.\nМатбуотда бунга қадар мисли кўрилмаган кампания авж олади. Ҳавода парвоз қилиш — кун, давр садоси, даъвати бўлди. Этцелнинг хизмати — Жюл Верннинг дастлабки «ғаройиб саёҳат»ининг катта зафар қучишини олдиндан кўра билганида эди.\nАдиб устидан назорат\nЖюл Верн ва Этцел ўртасидаги ёзишма йигирма йилдан ортиқ (1863 йилдан 1886 йилгача) вақт мобайнида давом этади. Ёзувчи ва ношир орасидаги ана шу мактубларни баъзи ўринларда таассуф қилмасдан ўқиб бўлмайди. Афсуски, мазкур дуэтни Этцел оиласи Миллий кутубхонага тақдим этган Верннинг ўз мактублари асосидагина тиклаш мумкин, холос. Ноширдан фақат икки-учта хату Верн қўлёзмаси ҳошиясидаги бир неча белги ҳамда 1874 ва 1875 йиллар санаси қўйилган таклифлардан парча сақланган. Бундан Этцелнинг ёзувчини ҳар томонлама назорат қилганини англаш мумкин.\nАйниқса, ноширда «Михаил Строгов» романи бўйича кўп иккиланишлар, шубҳали фикрлар пайдо бўлади. Албатта, воқеалар кечадиган жой сифатида Россия империяси — абсолютизм ва қатағонлар ҳукмрон машъум қўрғон танланиши шартмикан? Этцелнинг шубҳа-гумонларини тарқатиш учун ёзувчи анча-мунча тер тўкишига тўғри келди. У романни тақриз қилиш учун унинг ижодини қадрлайдиган ёзувчи Тургенев ҳамда чор Россиясининг Париждаги элчиси граф Орловга беришларига рози бўлади. Ҳаттоки, ноширнинг асардаги гаплар рус шоҳи шахсига тегиб кетмасин, деган мулоҳазасига ҳам кўниб, романнинг дастлабки «Подшо чопари» номини ўзгартиради.\nЖюл Верн ноширнинг бундай асоссиз фикрларига мутлақо эътироз билдирмайди, ҳаттоки ундан тирноқ остидан кир қидиришдай синчков муносабатни талаб қилади. Эҳтимол, бу унинг ўзига, ижодига ҳаддан ортиқ танқидий қараши таъсиридир. Ахир у ўзини адабиётнинг камтарин заҳматкашлари қаторига киритгани ҳам маълум-ку. Лекин шуниси ҳақиқатки, Жюл Верн ҳамиша, ҳамма нарсада ҳам ноширга ён беравермаган. Айниқса, Этцел тузатишлари асар ғоясига путур етказадиган бўлса, бунга сира кўнмаган. Бунга бир мисолни келтириш мумкин. Гарчанд Этцел бундай хотимага эътироз қилган бўлса-да, капитан Немо душман кемасини сув тубига чўктириб юборади.\nЖюл Верннинг Этцелга йўллаган мактубларидан хулоса чиқариб айтадиган бўлсак, у кишини ҳайрон қолдирадиган даражада кўнгилчан, ҳаттоки, журъатсиз одам бўлгани ойдинлашади.\nШуниси қизиқки, Этцел ҳаётлик чоғида ёзувчи ҳеч қачон унга қарши бормаган. Бироқ бу ҳолни тасдиқлайдиган ҳужжатлар ҳам сақланиб қолмаган. Лекин баъзи тафсилотлардан Верннинг ҳолатини, ҳар томонлама ўзини назорат қилишларидан бироз озод бўлишга интилганини тасаввур қилиш мумкин. Шундай бўлса-да, барибир иш очиқдан-очиқ низо, жанжал чиқишига етиб бормаган. Ёзувчи фақат Этцел вафотидан сўнггина нашр ишларига эътироз билдиришга жазм қилади. 1892 йил май ойида Этцелнинг меросхўрига йўллаган мактубида «Карпат қалъаси» (бу роман унга жуда қадрли эди) асарига киритилган тузатишлардан ранжиб, табиатига хос бўлмаган анчайин қатъият билан ўз фикрини билдиради.\nЭҳтимол, ёзувчининг ўта камсуқумлиги ҳамда ноширнинг адиб истеъдодига очиқдан-очиқ муносиб баҳо бермаслиги оқибатида юзага келган вазиятда, пул, манфаат муносабатлари муҳим рол ўйнаган айни ҳолатда ношир ўзини салкам ҳаммуаллиф ҳисоблаганга ўхшайди. Таъкидлашларича, улар бу масалада рисоладагидай келишиб, яъни муроса қилиб ишлашган. Бундан ёзувчининг ноширга ҳаддан ташқари камтарона муносабатда бўлганини тасаввур қилиш мумкин. Бу ҳақда Жюл Верннинг невараси шундай деб ёзади: «Этцел пихини ёрган, уста одам сифатида қаршисида хаёлидаги орзуни рўёбга чиқара олиш, яъни илмни адабиёт билан бирлаштириш, уйғунлаштириш дастурини амалга оширишга қодир одам турганини дарҳол англаб етган. Шундай қилиб, ўртада шартнома тузилади: Жюл Верн Этцелни йилига учта роман билан таъминлаш, Этцел эса бу асарларни ўз мулки сифатида ҳар бир жилди учун 1925 франк баҳосида сотиб олиш мажбуриятини оладилар».\nЁзувчининг кўнгли тоғдай кўтарилади: умрида биринчи марта ўз қалами билан кун кўради, мўмайгина моянага эга бўлади. Яъни энди пул ҳақида ўйламасдан фақат ижод қилиши мумкин эди. У азбаройи хурсандлигидан битта эмас, бирйўла олтита шартномага имзо чекиб юборади. Верн биринчи шартнома бўйича (1862 йил 23 октябрдан) аванс ҳам, фоиз ҳам олмайди. Бир ҳужжатда фақатгина «Ҳаво шарида беш ҳафта» китоби икки минг нусхада чиқади, муаллифга 500 франк тўланиши керак», дейилган холос.\nРоман 1863 йил 31 январда сотувга чиқади. Жюл Верн ўзига тегишли 500 франк қалам ҳақини фақат баҳордагина олади. Фоизлар илгаригидай назарда тутилмайди. Худди шу йили Этцел ўз журналида «Капитан Гаттераснинг саргузаштлари» асарини чоп этишни бошлайди. Ноябр ойида эса «Ер марказига саёҳат» китобини сотувга чиқаради. Бу романлар мутлақо шартнома тузилмаган ҳолда нашр қилинади.\nЖюл Верн ҳеч қандай кафолатсиз бутун вужуди, қалби билан Этцелга лаққа ишонади. Ношир ҳам зиммасига мажбуриятлар олгандики, булар оғизда берилган ёлғон ваъдалар эди. Ҳолбуки, Жюл Верн Этцелнинг хизматчисига айланади, ноширга хизмат қилади. Этцел ўша даврдаёқ довруғ қозонган ёзувчининг барча асарларига бир стандарт жилд учун қатъий белгиланган 3 минг франкдан тўлаган. Бу ижодкорнинг маоши 750 франкка тўғри келади, деганидир. Чунки ёзувчи ўзига мунтазам равишда гонорар тўланиб боришини маъқул кўрган. Кейинроқ ана шу иш ҳақи ойига 1000 франкка оширилган.\nЭтцел 1875 йилнинг май ойидагина ўзи тузган олтинчи шартномасида «жаноб Верннинг «Жаҳон бўйлаб саксон кунлик саёҳат» романи чоп этилгандан кейинги муваффақияти»ни назарда тутган ҳолда ҳар бир жилд учун муаллифга 50 сантимдан тўлашга рози бўлади. Ана шу арзимас чойчақаларни, фоизларни ёзувчи фақат 1882 йилдан бошлаб олади. Бироқ ношир билан ёзувчи ҳамкорлик қилган ўн икки йил ичида яратилган асарлар бутунлай ношир ихтиёрида қолганди.\nЭтцелнинг «саховат»и ҳақида кўп ёзилган. Бироқ Жюл Верннинг биографи Шарл Мартен ношир ёзувчидан саккиз баробар кўпроқ даромад қилганини ҳисоблаб чиққан. Шуниси аҳамиятга сазоворки, 1905 йили Верн вафотидан сўнг унинг ўғли нашр ишларидаги фирибгарлик, алдовнинг тагига етиш, ҳақиқатни юзага чиқариш мақсадида нашриётни судга бермоқчи бўлади. Шунда ношир узундан-узун рўйхат тузиб чиқади. Рўйхатда муаллифнинг чоп этилган барча китобларига кетган сарф-харажатлар ипидан-игнасигача келтирилган эди. Ушбу далиллар орасида «адабий тузатишлар» асосий ўринни эгаллайдики, гўёки Жюл Верн Этцел учун ҳаддан ташқари «қимматга тушган».\nИжоднинг очкўз катализатори\nНошир давр руҳига мос равишда иш кўрган, муаллифлик ҳуқуқи тўғрисида унчалик ҳам бош қотириб ўтирмаган. Этцел ўз даврида катта иш олиб борган: журнал, стандарт ва бир неча жилдли китоблар, болалар учун коллектсиялар ва албомлар чоп этган. У даромад келтириш мумкин бўлган муаллифни ўзига жалб қилиб, шунга қараб сарф-харажат белгилаган. Жюл Верн гарчанд адлия соҳасини сабот билан ўрганган бўлса-да, ишнинг кўзини умуман билмаган. Чунки аксарият катта ижодкорлар сингари унинг ҳам молиявий ишларга тиши ўтмаган, бу борада нўноқ бўлган. Шуниси қизиқки, у дўстона муносабатларни пул ҳисоб-китобидан ажрата олмаган, дўстлик нима, моддий манфаатдорлик нима — фарқига бормаган. Этцел томонидан ўзининг назорат қилинишини эса у, афтидан, ижодига дўстона хайрихоҳлик, асарларини ўртоқлашиш, деб тушунган, ношир қиёфасида дўстни, холис маслаҳат берадиган устозни кўрган. Бу фикрга ёзувчининг ноширга ёзган мактублари далил бўла олади. Ана шу дўстона оҳанг ёзувчи хатларида тез-тез учраб туради. «Сиз кашф этган камтарин қулингиз Верн», дея имзо чекади у 1868 йили Этцелга йўллаган мактуби сўнгида.\nБундан келиб чиқадики, ёзувчининг ноширга ёзган мактубларида ўзи уқтирганидек, бу фикрни баъзилар ҳозир ҳам таъкидлашади, айнан Этцел Жюл Верн романлари асосчисимикан? Ахир, адиб аксарият асарларини Этцел билан танишгунга қадар ёзгани кундай равшан-ку. Яна «Ғаройиб саёҳатлар» ҳам тўлақонли равишда, ҳатто турли таҳрирларда бўлса-да, машҳур ёзувчи Жюл Верн қаламига мансуб бўлиб қолаверади.\nЭтцел ёзувчи хаёлоти, фантазиясини илиқ қарши олади, янги асар дунёга келишида юрагини бериб, чин дилдан иштирок этади. Ва, дарҳол ана шу ноёб хаёлотни пулга чақиб, ўзи учун муайян адабий формулани ишлаб чиқади. Этцел ёзувчи Жюл Верн заковати, улуғ истеъдодининг ўзига хос катализатори бўлиб хизмат қилади ва бундан катта даромад олади.\nБугун ўша ноширнинг номини ким эслайди? Этцелнинг номи аллақачон унут бўлган. Бу — ҳақиқат. Жюл Верн асарлари эса (шунингдек, ёзувчи номи ҳам) асрлар оша яшашда давом этмоқда. Бу китоблар адади бўйича жаҳонда чоп этилаётган нашрлар орасида етакчи ўринларни эгаллаб турибди.\nРукнларАдабиётТегларЖюль Верн, Маъсума Аҳмедова\n← Аввалги Аввалги Жасур Кенгбоев. Сўнгсиз гурунглар (ҳикоя)\nКейинги → Кейинги: Ажал савдогари


Болалар учун бепул IT дастурлаш мактаби | NORMA.UZ\nБолалар учун бепул IT дастурлаш мактаби\nIT School дастурлаш мактаби 12 дан 18 ёшгача бўлган болаларни бепул таҳсил олишга таклиф этади. Мактаб ўқувчисига айланиш учун математика фанини яхши билиш, таҳлилий фикрлаш ва ахборот технологияларига қизиқиш зарур.\nIT School лойиҳаси Инновацион ривожланиш вазирлиги ҳамда Ёшлар иттифоқи кўмагида М. В. Ломоносов номидаги МДУнинг филиали, Халқаро Вестминстер университети қошидаги лицей ўқувчилари томонидан ишлаб чиқилган.\nёшларнинг ахборот технологиялари борасидаги саводхонлигини ошириш;\nўсиб келаётган ёш авлоднинг мантиқий фикрлаши, таҳлил қилиш қобилиятларини ривожлантириш;\nС++дастурлаш тили ёрдамида IT ни ўрганиш ва бошқалар.\nМактабда филиал талабалари ва лицей ўқувчилари дарс беришади. Ўқув дастури ҳам улар томонидан ишлаб чиқилган.\nЎқишнинг саралаш босқичида иштирок этиш учун рўйхатдан ўтиш зарур.\nРўйхатдан ўтган фойдаланувчилар учун онлайн тестлар ўтказилади. Улардан муваффақиятли ўтган қатнашчилар М.В. Ломоносов номидаги МДУнинг Тошкент шаҳридаги филиалига қўшимча имтиҳондан ўтиш учун таклиф этилади. Бепул машғулотлар шу университет ҳамда Халқаро Вестминстер университети қошидаги лицейда кечки вақтда ҳафтада икки марта 2,5 – 3 ой мобайнида ўтказилади.


Ҳанафий фақиҳлари биринчи табақаси\nҲанафий фақиҳлари биринчи табақаси - Бу табақага шариат миқёсида ижтиҳод қилган улкан имомлар, мазҳаббоши фақиҳлар ва уларнинг даражасидаги зотлар кирадилар. Тўрт мазҳаб бошлиғи бўлган имомларимиз мана шу биринчи табақага кирадилар. Улар фиқҳ-нинг асл қоидаларини ишлаб чиқадилар, шаръий далиллардан фаръий ҳукмларни чиқарадилар. Улар ҳеч кимга тақлид қилмайдилар. Бу табақа ижтиҳоднинг энг олий табақасидир.\nваллоҳу аълам 3358


Ўзбекистон: Самарқандда итларга шафқатсиз муносабат сайёҳлар оқимига қандай таъсир қилади? - BBC News O'zbek\nЎзбекистон: Самарқандда итларга шафқатсиз муносабат сайёҳлар оқимига қандай таъсир қилади?\nФото муаллифлик ҳуқуқи Facebook/Alika Abdullaeva\nImage caption 30 август куни заҳар бериб ўлдирилган уй итларидан бири\nСамарқанд шаҳар ҳокимлиги "Шарқ тароналари" фестивали арафасида шаҳардаги итларни заҳарлаб ўлдиришга изоҳ берди. Ўнлаб итлар заҳарланган, бир жонивор кўчада машина билан қайта-қайта уриб кетилган. Ҳайвонларга шафқатсиз муносабат ортидан айрим хорижлик сайёҳлар шаҳарга сафарини бекор қилаётгани айтилмоқда.\nШаҳар ҳокимлиги берган баёнотда айтилишича, Самарқандда сўнгги вақтларда қаровсиз, дайди итлар кўпайиб кетган.\n"Жорий йил давомида уч ҳолатда эгасиз дайди итлар томонидан фуқароларга гуруҳли тан жароҳати етказиш ҳолати кузатилди. Жумладан, 27-28 август кунлари Самарқанд шаҳрининг Рудакий, Гагарин, Навоийшоҳ ва Мирзо Улуғбек кўчалари ҳамда Темир йўл вокзалининг олд қисмида 16 нафар фуқарога номаълум ит жароҳат етказган", дейилади унда.\nХабарда айтилишича, Самарқанд шаҳар ветеринария ва чорвачиликни ривожлантириш бўлими ҳамда ободонлаштириш бошқармасининг ит тутиш бригадаси ҳамкорлигида ишчи гуруҳ тузилган.\nИшчи гуруҳ кўчада юрган дайди итларни хўрак бериб йўқотган.\nХабарда 4 кун давомида қанча итга заҳарланган хўрак бериб ўлдирилгани айтилмаган.\nИжтимоий тармоқларда тарқалган хабарларда ишчи гуруҳ фақат дайди итларни эмас, балки аҳолининг уйида сақланаётган итларга ҳам заҳарланган сосиска бериб ўлдирган.\n"Гап шундаки, уларга ҳеч ким эшикни очгани йўқ. Эшикни тақиллатишади, ит вовуллайди. Улар бўлса девор оша заҳарланган сосискани отишади. Ит қисқа вақтнинг ичида уни ейди ва тамом. Ўлиши жуда оғриқли. Итим чийиллаб, чопиб юрди. Унинг ички органлари ёрилиб кетди. Шунинг учун тақиллатганини эшитсангиз, улар бирор нарса ташлаб қўйишга улгурмасидан дарвозага чопинг", деб ёзади ити ўлдирилган самарқандликлардан бири.\nУйдаги итга заҳарли сосиска бериш ҳолатларидан бири видео тасвирларга тушиб қолган.\nСамарқанд шаҳар ветеринария ва чорвачиликни ривожлантириш бўлими ишчи гуруҳ аъзоларидан бири аҳоли хонадонидаги итга ҳам хўрак бераётгани аниқланди, деб ёзди.\n"Аслида ишчи гуруҳга бундай топшириқ берилмаган. Шундай бўлса-да, ходим кўрсатмага амал қилмасдан, ўзбошимчалик билан ҳаракат қилган. Мазкур ҳолат учун унга қонун доирасида чора кўрилади", дейилади баёнотда.\nИжтимоий тармоқларда тарқалган яна бир видеода икки машина гўёки милиция ходимлари қувиб келган итни атайин босиб кетганини кўриш мумкин. Икки машина бир неча маротаба итни босиб ўтишга ҳаракат қилган.\nБу ҳолатни ички ишлар ходимлари бефарқ кузатиб турганини кўриш мумкин.\nСамарқанд вилояти ҳокимлиги итларнинг ўлдирилиши ҳолати юзасидан ўрганиш ўтказган.\nЎрганиш натижаларидан келиб чиқиб Самарқанд шаҳар ветеринария ва чорвачиликни ривожлантириш бўлими бошлиғи О.Алламуродов ҳамда Самарқанд шаҳар ветеринария бўлими Сиёб вет участкаси мудири У.Ражабов билан тузилган меҳнат шартномалари бекор қилинди. Улар эгаллаб турган лавозимидан озод этилди.\nБу каби ноқонуний хатти-ҳаракатларга йўл қўймаслик зарурлиги ҳақида Самарқанд вилояти ветеринария ва чорвачиликни ривожлантириш бошқармаси ҳамда унинг қуйи бўлимлари раҳбарлари, вет участка мудирлари қатъий огоҳлантирилди», — дейилади вилоят ҳокимлиги баёнотида.\nИжтимоий тармоқларда Ўзбекистонда ҳайвонларнинг ҳуқуқини ҳимоя қилишга чақирувчи петиция ташкил қилинди.\nУнда Ўзбекистонда ҳайвонлар учун бошпана ташкил қилиш, уларнинг ҳуқуқини ҳимоя қилиш учун қонун қабул қилишни талаб қилинмоқда.\nСамарқанддаги итларнинг оммавий қирғини ижтимоий тармоқларда акс-садо бергач "Mehr va oqibat" ҳайвонларни ҳимоя қилиш жамияти бу билан шуғуллана бошлади.\nЖамиятнинг ҳисобот беришича, итни машинада босиб кетиш ва итларга шафқатсиз муносабат бўйича ариза топширган.\n"400 дан ортиқ фуқаро ишни судгача олиб боришни сўраб мурожаат қилган. Улар ҳайдовчилар ва ички ишлар ходимларини жавобгарликка тортишни талаб қилишмоқда", дейилади хабарда.\n"Mehr va oqibat" жамиятининг маълум қилишича, итларга шафқатсиз муносабатни кўрган хорижликлар жамиятга мактуб битишган.\n"Мурожаат қилганларнинг орасида Самарқандга сафарини бекор қилганлар ҳам бор", дейилади хабарда.


Си Цзиньпин Обамани Хитой суверенитетини бузишни бас қилишга чақирди\n12:10 / 01.04.2016\nХитой бундан кейин, Жанубий Хитой денгизида кемалар қатновининг эркинлигини важ қилиб, ўз мустақиллигига раҳна солинишига жим қараб туролмайди.\n"Бу ҳақда АҚШ президенти Барак Обама билан учрашуви чоғида ХХР раиси Си Цзиньпин баёнот берган", деб хабар қилмоқда Reuters агентлиги.\nИкки давлат раҳбарлари, ядро хавфсизлиги бўйича Вашингтон саммити доирасида мулоқот ўтказган.\nАгентлик маълумотларига кўра, ХХР етакчиси шунингдек, Жанубий Хитой денгизи суверенитети масаласида АҚШ бетараф позицияни эгаллашига умид билдирган.\n"Ишонамизки, мазкур минтақада барча давлатлар холис ва ҳиссиётларга берилмаган сиёсат юритади, бу гап айниқса, Жанубий Хитой денгизи ҳавзасидан ташқарида жойлашган давлатларга тегишли", — деган Си Цзиньпин.\nМаълумки, Жанубий Хитой денгизи атрофидаги вазият тобора кескинлашиб бормоқда. 24 февраль куни, Хитой ўзи назоратидаги Вуди оролига ҳарбий ҳаво кучлари қирувчи самолётларини юборган эди.\nВуди кимга қарашли экани борасида аниқ тўхтамга келинмаган Парасель (Сиша) ороллари таркибига киради.\nАмерика ҳарбий денгиз кучларига қарашли ракета эсминецининг ушбу ҳудудда рухсатсиз пайдо бўлгани, Пекиннинг кескин норозилигига асос бўлган ва қарши чоралар кўришига сабаб сифатида кўрсатилган эди.\nБундан ташқари, АҚШ ҳарбийлари ўтган йил охирида, B-52 бомбардимончи самолётлари парвозини амалга оширган ва “Кемалар эркинлиги” ҳарбий ўқув машғулотлари доирасида ҳарбий кемаларини денгиз ҳудудидан олиб ўтганди.\nХитой Жанубий Хитой денгизидаги кимсасиз оролларнинг бир нечтасига даъвогарлик қилади. Ушбу ҳавзага бўлган ҳуқуқларини Тайвань, Малайзия, Филиппин, Бруней ва Вьетнам ҳам илгари суради. Айниқса, Скарборо рифи ҳамда нефть ва газга бойлиги айтиладиган Спратли архипелаги атрофидаги тортишув анча жиддий ҳисобланади.\nШу билан биргаликда, архипелаг ороллари стратегик жиҳатдан ҳам муҳим аҳамиятга эга. У ерда, сўнгги йилларда учиш-қўниш майдонларини барпо этиш билан фаол шуғулланаётган Пекин минтақадаги таъсирини сезиларли кучайтириб олади. Хитой 2014 йил июнидан, зиддиятли денгиз ҳавзасида сунъий ороллар барпо этишни бошлаб юборган.


Twitter твитларга стикерлар қўшиш имкониятини тақдим қилмоқчи\n11:18 / 23.03.2016\nTwitter микроблог тармоғи ўз фойдаланувчилари учун янги хизмат турини синовдан ўтказмоқда. Унга кўра фойдаланувчи ўз хабарига стикерларнинг жойлаштириши мумкин бўлади, дея хабар беради Re/code интернет портали.\nМанбага кўра, мазкур янги хизмат тури бета тестер томонидан синовдан ўтказилмоқда. Компания эса бу ҳолатга изоҳ бераркан «Twitter‘ни янада оммабоп қилиш учун ҳар доим янги тадқиқотлар олиб борилишини» маълум қилган.\nЭслатиб ўтамиз, бу каби вклейкалар Facebook ва Snapchat ижтимоий тармоқларида мавжуд.\nTwitter ижтимоий тармоғи 10 ёшга тўлди


Ҳайвонлар шоҳининг қайтиши. Россияда қандай қилиб йўқ бўлиб кетган тур қайта тикланди - 30.01.2020, Sputnik Ўзбекистон\nЗубр деярли ХХ асрнинг биринчи учлигида қирилиб кетди. Энди уларнинг популяцияси тикланди. Россияда қандай қилиб йўқ бўлиб кетган тур қайта тиклангани билан... 30.01.2020, Sputnik Ўзбекистон\n© Sputnik / Виталий Белоусов / Фотобанкка ўтишПитомник зубров в Приокско-террасном заповеднике\nЗубр деярли ХХ асрнинг биринчи учлигида қирилиб кетди. Энди уларнинг популяцияси тикланди. Россияда қандай қилиб йўқ бўлиб кетган тур қайта тиклангани билан қуйидаги мақолада танишинг.\nТОШКЕНТ, 30 янв – Sputnik. Татяна Пичугина. Зубр деярли ХХ асрнинг биринчи учлигида қирилиб кетди. Энди уларнинг популяцияси тикланди. Аммо турли хил хавф-хатарлар мавжуд: яқин қариндошлик чатиштирилиши, яйловларнинг етишмаслиги, браконьерлар. Нодир турни сақлаб қолишга генетик тадқиқотлар ва наслчилик стратегиясига ёрдам беради. Приокско-Террасний қўриқхонасининг марказий зубр парвариш қилинадиган жойда иш қандай ривожланаётганлиги РИА Новостининг репортажида.\nМузлик даври рамзи\nЗубрлар- Европадаги энг йирик сутемизувчилар, музлик давридаги мегафаунанинг бир қисми, мамонтлар ва жунли қаркидонлар билан ёши бир. Улар Пиренеядан Ғарбий Сибиргача, шу жумладан Кавказ ва Скандинавия ярим оролида истиқомат қилишган. Уларнинг табиий душманлари йўқ эди ва зубрлар иқлим исиши, музликлар кетиши ва бизнинг аждодларимиз бўлмиш кроманьонецлар кенгайишидан муваффақиятли ўтди.\nАммо замонавий одамлар жуда шафқатсиз бўлишди. Ушбу мағрур ҳайвонларнинг улуғвор бошлари жуда шарафли ов ўлжаси ҳисобланган. Зубрлар, шунингдек, гўшт ва терилар учун йўқ қилинди.\nПитомник зубров в Приокско-террасном заповеднике\n1920-йилларда бир пайт кўп сонли популяциясидан Европадаги хусусий фермалар ва ҳайвонот боғларида 48 донаси қолган ҳолос. Илмий ҳамжамият хавотирни кўтарди ва чоралар кўришни бошлади.\nЗоолог Михаил Заблоцкий учун зубрларни қутқариш ҳаётий масалага айланди. У зубрларга парваришхонага жой қидириб, бутун Россияни айланиб чиқди. Транспорт инфратузилмаси нуқтаи назаридан бемалол, кенг баргли ўрмонлар ва турли хил ўтлари бор ўтлоқлар мавжуд жой керак эди. Олим Москва вилоятининг жанубий чегарасида, Ока дарёсининг ўнг қирғоғида ўрмон участкасини танлади.\n19-асрнинг охирида биологлар бу жойда ўрта минтақага ҳос бўлмаган дашт ўсимликлари жамоаларини, яъни Ока флорасини аниқладилар. Ҳисобланишича, у муз давридан олдинги даврлардан колиб кетган. Ноёб экотизимни сақлаб қолиш учун 1945 йилда Приокско-Террасний қўриқхонаси ташкил этилди.\n1948 йилда унинг таркибида зубр зотини ривожлантириш учун парваришҳона ташкил этилди. Бу 200 гектар кенг баргли ўрмон, ҳўл арча ўрмонлари ва ўрмонли ботқоқ билан ўралган ҳимояланган эман ўрмонлари. Полшадан бешта наслли зубр олиб келинди - турнинг тикланиши улардан билан бошланди.\n- Авгуша! Авгуша! - зубр парваришхонасининг раҳбари Ирина Землянко, таниш овозга жавоб беришига умид қилиб, ўз ёқимтойини чақирди. Лекин зубр шунчаки охурига ёпишган ва ҳатто қулоқ ҳам қимирлатмади.\n“Йўқ, у пичандан ўзини ололмайди", Ирина хўрсинади ва шоша-пиша ортида кичик пода жойлашган яшил панжара бўйлаб юради. Зубрлар итоат билан овқатланиш учун навбат кутмоқда. Уларнинг орасида кулранг-қизил рангдаги мўйнали нозик оёқли бузоқлар юрибди. Улар бу кузда туғилган.\nВа ниҳоят Августин лақабли буқа охуридан чекинмоқда, аммо шундан кейин урғочиси Мутаҳа ортидан кетди. Уларнинг орасидаги аниқ ишқий муносабатлар. У бошини унинг ёнига эгади, ҳидлайди, лабларини қулоқларига тегизади, фақат зубрга хос товуш беради - ҳансирайди. Урғочи эса унинг қудратли елкасига ёпишади, ёнига сурилади ва завқ билан кўзларини юмади.\n- Августин ажойиб оилапарвар. Мен у урғочилар ва насли билан қандай муносабатда бўлиши ҳақида узоқ вақт айтиб беришим мумкин. Яқинда зубрларнинг бир гуруҳи келтирилган эди, учта ўспирин бузоқча вольерга учиб киришди ва у кичкина бузоқчаларни ҳимоя қилиш учун қатъий турди. Кузда унга ёш бир урғочи олиб келинди ва сигирлар дарҳол унга ҳужум қилишди. Шунда у шу урғочи тинчгина овқатланиши учун ёнида олти ой юрди, Ирина унинг қарамоғидаги ҳайвоннинг олижаноблиги мисолларини келтиради ва бошқа қўрага яқинлашади.\n- Мучадр! Мучадр! Балки турарсан? Ўғлим! Ўғлим! - дейди у. Яна беҳуда. Улкан буқа тинчгина ерда ётади.\n- Унга тегиб бўлмайди. У одамларни, айниқса эркакларни ёқтирмайди. Уларга ташланади. Баъзида биз вольерда ишлашлари учун зубр қаровчилари билан бирга киришимизга тўғри келади.\nБир оз нарида пода дам олмоқда. Ҳайвонлар бутун бўйига чўзилиб ётадилар.\n- Бу уларнинг энг яхши дам олиш ҳолати - тўлиқ дам олиш, улар қорни тўқ ва мамнун.\nЯхши парвариш - яхши насл\nТабиий шароитда, зубрлар 10-15 бош подаларда юришади. Подада улар гуруҳларга бўлинган: сигирлар бузоқлари билан, эркин сигирлар, ёш нарлари. Зубрларда матриархат - ҳамма катта урғочига бўйсунади.\nПарваришхонада ҳайвонларнинг хатти-ҳаракати бироз ўзгаради. Ҳар куни улар қўрғоннинг чегараларини айланиб чиқадилар, ҳудудини белгилайдилар ва жуда эҳтиёткорлик билан, баъзан тажовузкор бўлиб, уни қўриқлайдилар. Урғочилар ҳар йили болалайди. Қишда, подалар доим озуқа ва пичан билан оҳурлар яқинида жойлашади. Бу парваришҳонага ташриф буюриш учун энг яхши вақт: зубрнинг барча гуруҳлари тўлиқ кўринишда.\nБаҳорнинг охирида улар зич барглар ичида яшириниб, вольер ичига кўчиб утади. Аммо сайёҳларнинг кўнгли қолмаслиги учун намойиш вольерида ҳар доим зубр нафақахўрлари бор.\nПарваришхонанинг ходимлари ҳар қандай об-ҳавода кунига икки марта ҳайвонларни боқадилар, доимо ичимлик суви борлигига ишонч ҳосил қиладилар, кўраларини гўнгдан тозалайдилар, таҳлилларини оладилар. Тракторнинг овози зубрга жуда ёқади: демак уларга мазали таом келтирилмоқда.\nЙил охирида етишган зубрлар мамлакатнинг миллий боғларига юборилади. Ёш ҳайвонлар эркинликка осонроқ мослашади ва ёши каттароқ урғочи ёки эркак раҳбарлигида подани ташкил қилади.\n2017 йилда шундайн гурухлардан бири, 12 зубрдан иборат битта гуруҳ парваришҳонани бўрондан шикастланган панжара орқали тарк этишди. Бу ҳақиқий фавқулодда ҳолат эди. Уларни харакати бир неча ҳафта давомида ҳаводан кузатилиб, ҳарбийлар ва кўнгиллилар билан бирга тирик занжир билан қайтарилди.\nГенетика ёрдамга келади\nСўнгги йиллардаги генетик тадқиқотлар зубр ва уларнинг энг яқин қариндошлари -бизонларнинг тарихида кўп нарсани аниқлади. Иккала тур ҳам тахминан 1,5 миллион йил олдин ёввойи қисқа шохли ўрмон ҳўкизидан келиб чиққанлиги маълум. Ажралиш ҳайвонларнинг бир қисми Евразиядан Берингия орқали Шимолий Америкага янги ерларни ўзлаштириш учун тарк этганларида бошланган.\nЎшандан бери Берингия ўрнида уч марта бўғоз пайдо бўлди, туёқлилар ўз ватанларидан ажралиб қолдилар ва кўп минг йиллар давомида бизонларга айландилар. Энди уларнинг иккита кенжа тури мавжуд: дашт ва ўрмон турлари.\nЕвропада зубрнинг иккита кичик тури аста-секин шаклланди - дашт (у асосий яшаш жойига ўхшаб беловежский деб аталади) ва Кавказ. Россияда тиклаш беловежский туридан ва Кавказ лақабли ҳақиқий "тоғлик" билан бошланди.\nЗубр ва бизонлар ўхшаш бўлиб, аралаш наслини беради. Аммо яшаш шароити, ташқи кўриниши ва хулқ-атвори ҳар хил. Бизон ранги тўқроқ, тананинг олд қисми кенгроқ, башанг жунлар билан қопланган. Бошида - жун шляпа, оёқларда - жун шим; май ойидаги яшил майса фонида янги туғилган чақалоқлар ранги учун апельсиндай кўринади. Сиз парваришхонада ҳам фарқни кўришингиз мумкин. 1953 йилда бу ерга бир жуфт наслли бизон олиб келинди, шундан бери улар мунтазам равишда авлодларини олиб келишади.\nВақти-вақти билан оммавий ахборот воситаларида ва ҳатто илмий матбуотда рус зубр популяциясида гибридлар – зубр, бизон ва кулранг Украина қорамоллари аралашмаси авлодлари борлиги ҳақида нашрлар пайдо бўлади.\n- Бу саволни рақиблар ёки ичи қоралар кўтаришади. Қўриқхонанинг юқори органларидан бири, Қишлоқ хўжалиги вазирлиги, парваришҳона раҳбари Михаил Александрович Заблоцкийга гўшт ва сут зотларини етиштириш учун зубр ва бизонни қорамол билан чалиштириш топширди. Сигир ва буқани битта алоҳида вольерга жойлашди. Аммо тажриба муваффақиятсиз тугади. Ирина Землянко наслчилик китобларида - гибридлар "йўқ қилинди" деб яққол ёзилган деб тушунтирди.\nЯқинда академик Л.К. Эрнст номидаги чорвачилик илмий тадқиқот маркази олимлари ҳамкасблари билан биргаликда Марказий ва Ока парваришхоналаридаги зубрларни генетик тадқиқотини бошладилар. Кўпайтириш учун хизмат қиладиган насллик бошлар уларнинг авлодларидан намуналар олинди.\nДНК бошқа зубр популяциялари, насли тозалиги исботланган, шунингдек, музлатилган ҳолда сақланган биоматериал таҳлили натижалари билан таққосланди. Тадқиқотга Германия ва Полша олимлари ёрдам беришди.\n- Бизнинг барча зубрлар тоза наслли, Кавказ-беловежский кенжа турига тегишли. Шунинг учун бу миш-мишларнинг барчасини тўхтатиш керак ”, - деб таъкидлайди парваришҳона мудири.\nБаҳорда, Варшава Табиий фанлар университетининг ҳайвонлар генетикаси лабораториясининг мудири Зузанна Новак бу ерга ташриф буюрди, у бутун дунёдаги зубр маълумотларининг ягона маълумотлар базасини олиб боради. У намуналар олди ва Подмосковье зубрининг насл-насабини мустақил тасдиқлади.\nУларнинг генетик хилма-хиллигини сақлаб қолиш ва яқин қариндошликни қовуштиришни истисно қилиш учун узоқ популяцияларда туғилган ҳайвонлардан жуфтликлар яратилади. 2016 йилда парваришҳонада иккита оилага немис генофондига эга буқалар бошчилик қилди. Кузда Швециядан нар келтирилиши режалаштиришмоқда. Энди у учун алоҳида қўра жиҳозланмоқда ва рус, немис ва скандинавиялик ёш урғочилар танланмоқда.\n1961 йилдан бери марказий зубр парваришҳонасидан 470 бош бошқа ҳудудларга юборилди. Энг катта популяция "Орловское полесье" миллий боғида жойлашган. Подмосковье зубрлари Калуга, Брянск, Смоленск ва Вологда вилоятларида яшайди.\nҲаммаси бўлиб, дунёда етти мингга яқин бош зубр яшайди. Бу табиатдан ғойиб бўлган турни тиклаш ва бошқа жойга кўчиришнинг ягона муваффақиятли намунасидир. Бироқ, у ҳали ҳам кам деб ҳисобланади. Россияда зубр Қизил китобга биринчи рақам остида киритилган. Уларни ушбу мақомдан маҳрум қилишга жуда эрта.


“РЕКЛАМАЧИ” ДАРАХТЛАР » Иштихон овози газетаси\nТабиат ҳар доим инсониятга фойда келтирган. Меваси танга дармон, сояси жонга. Қолаверса, кўркамлиги ва чиройи билан кайфиятимизни кўтариш билан бирга сиз-у бизга кислород,яъни тоза ҳаво етказиб бериш ҳам уларнинг “вазифа”си. Замонанинг зайли билан ишбилармон одамлар бу вазифалар қамровини янада кенгайтиришга муяссар бўлишмоқда. Айниқса, йўл бўйлари, одамлар гавжум жойларда гуркираб ўсаётган дарахтлар “кўкси”га турли хил реклама баннерларини мих билан қоқиб, қоғозларни елимлаб ёпиштириб қўйишганига нима дейсиз?!\nТўғри, бу ишдан кимлардир фойда кўраётгандир. Лекин дарахтлар ҳам тирик мавжудот, улар ҳам нафас олади, она заминдан озиқланиб ўсишади. Демак, шавқатсизлик билан қилинган муносабатдан озорланиши ҳам табиий. Бир ниҳолни кўркам дарахтга айлантириш учун озмунча меҳнат, парвариш керакми? Уни қуритиш учун эса оддийгина бефаросатлик етиб ортади.\nШундай экан, лоақал уларнинг танасини тирнаб исмларимизни ўйиб ёзиш, мих қоқиб баннер ёпиштиришдан сал истиҳола қилсак ёмон бўлмасди. Дарахтларнинг уволига қолмайлик, азиз замондош!


АҚШ ҳарбийлари Ироқ хавфсизлик хизмати ходимлари билан ҳамкорликда Тал Афар¸ Фаллужа ва Самарра шаҳарларида исëнчиларга қарши амалиëтларини давом эттирмоқда.\n01 март 2021, Тошкент вақти: 00:49\n13 соат давом этиб¸45 нафар одам ўлимига сабаб бўлган тунги отишмалардан сўнг¸ бугун Тал Афар шаҳри йўллари беркитиб қўйилган.\nАҚШ ҳарбийлари маҳаллий хавфсизлик хизмати биносини қўлга олган жанггариларга қарата ҳужум уюштираëтганини маълум қилди.\nФаллужа шаҳрида АҚШ ҳаво кучларининг ҳужуми натижасида 9 киши ҳалок бўлди¸улар орасида аëллар ва болалар борлиги айтилади.\nСамарра шаҳри ҳокимияти фаолиятини қайта тиклаш мақсадида АҚШ ҳарбийлари пайшанба куни шаҳарга кириб борди.\nҚўшма патрул хизмат ходимлари йўллардаги чегара масканларини ўз назоратига олган ва шаҳардаги асосий кўприкнинг очилиши кутилмоқда.


«Менга ишонч билдирганингиз учун таъзим қиламан» — Шавкат Мирзиёев – Газета.uz\nLotinchada 25 октябр 2021, 17:56 Сайлов-2021 Сиёсат\nПрезидентликка қайта сайланган Шавкат Мирзиёев унга ишонч билдирган фуқароларга миннатдорчилик билдирди.\n«Албатта, ҳар бир инсоннинг ҳаётида мана шундай синовли ва ҳаяжонли дамлар бўлса, ҳозирги дақиқалардаги ҳолатимни сизларга етказиб беролмайман. Сизлар мени қўллаб-қувватлаганингиз, жонажон халқим менга ишонч билдиргани учун таъзим қилиб, раҳмат демоқчиман», — деди у.\n«Халқимизнинг 80 фоиздан кўпроқ қисми сайловда иштирок этгани, янги Ўзбекистондаги эртанги кунига бефарқ эмаслигидан далолат», — дея таъкидлади давлат раҳбари.\nҚайта сайланган президент фурсатдан фойдаланиб, Марказий сайлов комиссияси аъзолари, округ, участка комиссия аъзоларига миннатдорчилик изҳор қилди. Шунингдек, у охирги бир ярим ойда сайлов жараёнларини фаоллик билан ёритган барча ОАВ ходимларига алоҳида раҳмат айтди.\nЭслатиб ўтамиз, ЎзЛиДеП номзоди Шавкат Мирзиёев сайловчиларнинг 80,1% овози билан президентликка қайта сайланди.


Tesla ўз электрофураларида юклар жўната бошлади » Новости Узбекистана сегодня: nuz.uz\nНовости Узбекистана → Фан ва технология → Tesla ўз электрофураларида юклар жўната бошлади\n10-03-2018 12:12 0 709 Рейтинг1 Чоп этиш\nTesla компанияси илк бор ўзининг янги электр юк машинаси Tesla Semi ёрдамида маҳсулотларини белгиланган жойга жўнатди. Бу ҳақда 8 мартда компания раҳбари Илон Маск Instagram’да маълум қилди деб ёзади kun.uz\nМаск ижтимоий тармоқда иккита Tesla Semi’нинг Невададан жўнатилиши олдидан олинган суратини жойлаштирди. Унинг таъкидлашича, юк машиналар компаниянинг Невададаги заводидан Калифорниядаги йиғув майдонига аккумуляторлар етказиб беради.\nГап Tesla Semi ёрдамида тўлақонли синов етказма ҳақида бормоқда. Юк белгиланган жойга муваффақиятли етказилгани-йўқлиги ҳақида ҳозирча ҳеч қандай маълумот берилмаган.\nЮк машинанинг 2019 йилда оммавий ишлаб чиқарилиши ва сотилиши бошланмоқчи.\nTesla Semi тақдимоти 2017 йил 16 ноябрда Tesla’нинг Хоторн шаҳридаги конструкторлик бюроси қошидаги аэродром ангарида бўлиб ўтган. Машина 150 мингдан 200 минг долларгача нархда сотилади. Унинг ишлаш ресурси 1,6 млн км ёки дунё атрофида 40 марта айланиб чиқишга тенг. Электрофура юксиз 96,6 км/соат тезликка бор-йўғи 5 сонияда, максимал юкланган ҳолатда эса 20 сонияда эриша олади.\nTesla Semi яримавтомат бошқарув тизими билан жиҳозланган, у ҳайдовчи иштирокисиз буйруққа кўра юриш полосасини ўзгартириши ва бир шосседан иккинчисига бурила олиши мумкин. Маскнинг айтишича, янги юк машинаси анъанавий юк машиналаридан 20 фоиз тежамкорроқ. Машинанинг 30 дақиқа қувватланиши унга камида 644 км йўл босиб ўтишига етади.


Шавкат Мирзиёев Республика ихтисослаштирилган онкология ва радиология илмий-амалий тиббиёт марказига ташриф буюрди - Daryo\n19:55, 14.05.2021 23322\nТошкент ва Қўқон шаҳарлари, Қорақалпоғистон ва вилоятларда марказнинг ҳудудий филиаллари ташкил этилган. Уларнинг ҳар бирида паллиатив ёрдам бўлимлари очилган. Илк бор барча ҳудудий онкологик муассасалар жами 22 та замонавий нур терапияси ускуналари билан жиҳозланди. Тиббиёт маркази билан барча филиаллар ўртасида телемедицина амалиёти йўлга қўйилган. Сўнгги уч йилда тизимдаги 150 нафар мутахассис нуфузли хорижий клиникаларда давлат ҳисобидан малака оширган.\nДавлат раҳбари марказда даволанаётган болаларга шифо тилаб, ота-оналарига далда берди.\n«Бу бир синов. Ана шу синовлардан бардош билан ўтиб, тезроқ соғайиб, уйга қайтсаларингиз, ҳаммамиз хурсанд бўламиз. Мен болалар, ёшлар ҳақида кўп гапираман, уларга катта умидлар боғлайман. Илоҳим, мана шу болаларнинг ҳам касаллиги эсдан чиқиб, халқимизга хизмат қиладиган фарзандлар бўлиб етишсин. Улуғ айём кунларида Худодан шуни сўраймиз», – деди Шавкат Мирзиёев.\nФото: Президенр матбуот хизмати\nВидеоселектордан сўнг давлат раҳбари Тошкент тиббиёт академияси ҳудудига бориб, Онкология ва радиология илмий-амалий тиббиёт маркази биноси учун мўлжалланган жойни кўрди. Янги бинони Жанубий Корея тажрибаси ва лойиҳаси асосида қуриш бўйича кўрсатмалар берди.\nБундан аввал Шавкат Мирзиёев Гематология марказида даволанаётган болалар ҳолидан хабар олгани ҳамда Тожикистон бош вазири Қоҳир Расулзодани қабул қилгани ҳақида хабар берилганди.\n20:27, 08.10.2021 131305\n18:12, 28.09.2021 75644\n08:02, 26.09.2021 78019\n17:23 Бугун 1269\n17:10 Бугун 3113\n16:53 Бугун 2037\n16:37 Бугун 1776\nТошкентдаги метро бекатларида савдо ва хизмат кўрсатиш майдончалари ташкил этилади\n10:37, 19.10.2021 61558\n20:15, 18.10.2021 57087\n23:38, 19.10.2021 53988\n22:19, 19.10.2021 50203


Бош саҳифа / Мақолалар / Таълим-тарбия /\nМусулмон мусулмондан аразламайди\nАто ибн Язид ал-Лайсийдан ривоят қилинади: Расулуллоҳ соллалоҳу алайҳи васаллам: «Бирор киши ўз биродари билан уч кечадан ортиқ аразлашиши мумкин эмас, халол эмаc, ҳаром. Икковлари учрашиб қолса, бири у ёққа, бири бу ёққа қараб, тескари бўлмасин. Икковидан яхшиси биринчи салом берганидир»,- дедилар.\nРасулуллоҳ соллалоҳу алайҳи васалламнинг бу ҳадиси шарифларида мўмин мусулмон бандалар орасидаги совуқчилик тушиб, аразлашиб қолганларидаги ҳолатни муолажа қилиш ҳақида сўз йуритилмоқда.\nАразлашиб қолганлар кўришганда юзини ўгириб олмасдан, «Ассалому алайкум» деб биринчи ким салом берса, ўша киши яхши бўлар экан.\nБу гап аразлашиб қолганларни жуда бир ажойиб услуб билан ярашишига тарғиб қилишдир. Икки киши уришиб қолган бўлса, йўлда учрашиб қолганда тескари қараб, юз ўгириб кетса, орадаги нифоқ икки баробар кўпаяди. Ичида адоват ғимирлаб, «Тескари қараб ўтиб кетди», дейди.\nИккинчи марта тескари қараб ўтиб кетса, адоват янаям кучайиб кетади. «Фалон жойда кўрди, кичкина бўлса хам, манга салом бермади», деб гап кўпаяди.\nШунинг учун, аразлашиб қолган икки киши учрашиб қолса, шу ерда бир тамом савоб умидида яхшиликни бўйнига олиб, салом бериши керак экан. Салом берган одамнинг гунохи тўкилади. Чунки, у Оллох таоланинг амрини бажарган, Рассуллоҳ соллаллоҳу алайҳи васаламнинг сунутларига амал қилган ҳисобланиб, аразлашиш гунохидан фориғ бўлади.\nНариги одам алик олса, иккалову хам бу гунохдан қутулади. Алик олмай кетган бўлса, гунох унга бўлади. Шунинг учун, Рассуллоҳ соллаллоҳу алайҳи васалам: «Биринчи бўлиб салом бергани яхшиси»,-деганлар.\nХар биримиз ушбу хадисни яхши ўзлаштириб олишимиз керак. Ҳаётда турли холатлар юзага келиб туради. Аллоҳ кўрсатмасин, мободо, биров билан аразлашиб қоладиган бўлсак, араздан кейинги биринчи учрашувдаёқ ярашиб кетишга одатланишимиз керак. Албатта бу иш араздан уч кун ўтмасдан олдин юз берилиши лозим.\nЗ.Нуриддинов Иштихон тумани Деҳқонобод жоме масжиди имом-хатиби\nКиритилган вақти: 13/06/2020 14:07; Кўрилганлиги: 141\nМатериал манзили: http://sammuslim.uz/articles/eductaion/musulmon-musulmondan-arazlamaydi\nЧоп этилган вақт: 03/08/2020 15:02


Тошкентда 20 апрелдан 9 ва 13-трамвай йўналишлари ёпилади\n20 апрелдан бошлаб 9-рақамли («Тошкент» вокзалидан «Чилонзор-26» даҳасигача ҳаракатланган) ва 13-рақамли («Тошкент» вокзалидан «Қўйлиқ маркази»гача ҳаракатланган) йўналишдаги трамвайлар фаолияти тўхтатилади. Бу ҳақда UZ24 сайти «Тошшаҳартрансхизмат»га асосланган ҳолда хабар берган.\nТрамвай йўналишларини Т9 ва Т13 рақамига эга автобуслар эгаллаши, улар апрель бошиданоқ қатнашга киришгани айтилган.\nЭслатиб ўтамиз, 12 апрелдан бошлаб 12 ва 26-трамвай йўналишлари ёпилган ва шаҳарда 4та трамвай йўналиши қолганди.\nЭндиликда, Ўзбекистон пойтахтида 2та трамвай йўналиши ҳаракатланишда давом этади: №8 («Бешқайроғоч» массивидан «Оқтепа» майдонигача) ва №17 («Бешқайроғоч» массивидан «Ипподром»гача). Бу йўналишларнинг ёпилиш муддатига аниқлик киритилмаган.\nТошкент шаҳар ҳокими Раҳмонбек Усмонов 28 март куни бўлиб ўтган матбуот анжуманида келгуси икки ой давомида шаҳарда фаолият кўрсатаётган барча олтита трамвай йўналиши ёпилиб, трамвай тармоқларининг бузилишини маълум қилганди.


Тил ўрганиш мия қаришини секинлаштиради\nОлимларнинг таъкидлашича, она тилидан бошқа тилда сўзловчи ва ўрганувчи катталар ва болалар янги тилдаги луғат бойлигини ўзлаштириш, тилни ўрганиш ва грамматик қоидаларни тушуниш учун катта куч сарфлайдилар. Шунингдек, 2-тилни ўрганиш кексалар учун ижобий таъсир қилади.\nИккинчи, бегона тилни ўрганиш нафақат дунёқарашни кенгайтириб, ақлни чархлайди, балки мия қаришини ҳам секинлаштириши маълум бўлди. Тадқиқотчиларнинг фикрича, мактабларда ўз она тилидан бошқа тилда сўзлашувчи гуруҳларда ўқувчи болалар рағбатланитириб турилиши лозим.\nОлимлар, 2-тилни ўрганувчилар ва ўз она тилидан бошқа тилни билмайдиганлар орасида тадқиқот ўтказдилар. Икки тилни билувчи болалар қолганларга нисбатан, зеҳнлироқ, қийин вазиятлардан тезроқ чиқиб кета олувчи ва ақлий меҳнатга мойил экани маълум бўлди.\nШуни қўшимча қилиш лозимки, иккинчи тилни ўрганишни бошлаган катта ёшли кишиларда ҳам интеллектуал қобилиятнинг яхшиланиши кузатилган.\n“Яна бир тадқиқот эса шуни кўрсатди: қарилик белгилари бўлмиш, ақл заифлашишининг барча турлари иккинчи тилни ўрганувчиларда қолганларга нисбатан 4-5 йил кейин пайдо бўлар экан”. Мана шулардан келиб чиқиб олимлар мактабларда иккинчи тил ҳам кенг ўргатилишини таклиф қилдилар.


Женевадаги мажлис кун тартибига Туркманистондаги қийноқлар масаласи қўйилган - BBC News O'zbek\nЖеневадаги мажлис кун тартибига Туркманистондаги қийноқлар масаласи қўйилган\nImage caption Туркман қамоқхоналари маҳбуслар учун аянчли шароити билан танилган\nЖеневадаги БМТ Инсон ҳуқуқлари кенгаши Туркманистондаги инсон ҳуқуқлари вазиятини муҳокама этмоқда.\nТабиий газга бой Марказий Осиёнинг бу мамлакати жаҳондаги инсон ҳуқуқлари энг қўпол поймол этилаётган мамлакат деб кўрилади.\nТуркманистондаги вазиятнинг Женевадаги муҳокамаси олдидан қатор халқаро инсон ҳуқуқларини ҳимоя қилиш ташкилотлари ҳисоботлар эълон этдилар, бу ҳисоботларда Туркман ҳукуматининг қийноқлар ҳамда ноинсоний муомалалар учун масъуллиги урғуланган.\nБи-би-си мухбири ёзишича, Женевадаги тадбир халқаро инсон ҳақлари ташкилотлари учун Туркманистондаги инсон ҳуқуқлари вазияти ҳақида бонг уриш учун яратиладиган камдан-кам имкониятдир.\nСешанба кунги муҳокама олдидан БМТнинг Қийноқларга қарши қўмитасига бир неча ҳисоботлар йўлланди.\nУшбу ҳужжатларда Туркманистон қамоқхоналаридаги аҳвол, расмийлар томонидан озодликдан маҳрум этилган фаолларнинг тақдири ҳақида сўз боради, мамлакатда сиёсий ислоҳотлар ўтказилмаётгани танқид қилинади.\nЖенева мажлисига Туркман расмийлари ҳам ўзларининг ҳисоботларини тайёрлаганлар, унда фуқаролар ҳуқуқлари ва эркинлиги кафолати таъминланган қонунлар ҳақида батафсил ҳикоя қилинади.\nАммо бу қонунлар фақатгина қоғозда мавжуд.\n"Economist"нинг демократия рейтинги бўйича тузилган рўйхатда Туркманистон энг қуйи ўринларда, Чад билан Шимолий Корея ёнидан жой олган.\nHuman Rights Watch инсон ҳуқуқларини ҳимоя қилиш халқаро ташкилотига кўра, Туркман ҳукумати омма ҳаётини мутлақ назорат қилишга уринади, бу мамлакатда ҳамон Совет замонидан қолган ўзгача фикрдаги инсонларни руҳий шифохонага мажбуран ётқизиш, мамлакатни тарк этишга мажбурлаш амалиётлари қўлланмоқда.\nАйни бир пайтда Туркманистон жаҳондаги энг кўп газ заҳиралари бўйича тўртинчи ўринда туради ва у Оврўпо учун газ таъминотчисига айланиши мумкин.\nИнсон ҳақлари ташкилотлари энергия ресурсларини қўлга киритиш мақсадини кўзлаётган Оврўпо Иттифоқи Туркманистондаги инсон ҳуқуқларининг абгор аҳволига кўз юммайди деб умид қиладилар.


26.10.2018 16:36 0 179\nПрезидент Шавкат Мирзиёев 26 октябрь куни ушбу замонавий ишбилармонлик маркази лойиҳаси билан танишди. Бу ҳақда Президентнинг матбуот хизмати хабар бермоқда.\nДавлатимиз раҳбарининг жорий йил 2 августдаги «Республика ҳудудларида «Business city» замонавий ишбилармонлик марказларини ташкил этиш чора-тадбирлари тўғрисида»ги қарорига мувофиқ таклиф этилаётган ушбу мажмуа Юнусобод туманининг 2-Отчопар маҳалласидаги 45,5 гектар майдонда қурилиши режалаштирилган. Унда савдо марказлари, бизнес офислар, кўнгилочар масканлар, сайлгоҳлар, турар жойлар ва бошқа объектлар бўлиши мўлжалланган.\nДастлабки ҳисоб-китобларга кўра, лойиҳанинг қиймати 500 миллион доллар бўлиб, 2019-2023 йилларда амалга оширилиши кўзда тутилган.\nПрезидентимиз янги ишбилармонлик маркази қурилишида рельефдан оқилона фойдаланиш, дунё шаҳарлари тажрибасини ўрганиш зарурлигини қайд этди. Уни барпо этишга хорижий инвесторлар, тажрибали лойиҳачи ва қурувчиларни жалб этиш бўйича топшириқлар берди.\n«Инновацион, илмий ва ташкилий ишларни бирлаштириб, баравар олиб бормасак, бу соҳа эскича ҳолда қолаверади. Коммунал хизматлар хусусий корхоналар томонидан амалга оширилмаса, сифат бўлмайди. Сифат бўлмагандан кейин тўлов ҳам барқарор бўлмайди. Бу соҳада хизматни, ҳисоб-китобни жойига қўйсак, вазият ўзгаради, одамлар рози бўлади», деди давлатимиз раҳбари.\nШавкат Мирзиёев Юнусобод Business city


Самарқандда коронавирусга чалинганлар сони 1000 кишидан ошди\n02.08.2020 | 10:35\nСамарқандда 2 август соат 10:00 ҳолатига кўра, коронавирус инфекцияси қайд этилганлар сони 103 кишига ошиб, 1041 нафарни ташкил этмоқда. Бу ҳақда Соғлиқни сақлаш вазирлиги матбуот хизмати хабар берди.\nҚайд этилишича, янги касалланиш ҳолатларининг барчаси коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nAйни пайтга қадар вилоятда 799 нафар коронавирус инфекциясига чалинган фуқаролар (79 фоиз) соғайган. Ҳозирда 242 нафар беморга шифокорлар томонидан белгиланган стандартлар бўйича даво чоралари кўрилмоқда.\nЭслатиб ўтамиз, Ўзбекистонда 2 август соат 10:00 ҳолатига кўра, коронавирус инфекцияси қайд этилганлар сони 25 040 нафарни ташкил этган. Aйни пайтга қадар Ўзбекистонда 15 299 нафар коронавирус инфекциясига чалинган фуқаролар (61 фоиз) соғайган. Ҳозирда 9592 нафар беморга шифокорларимиз томонидан белгиланган стандартлар бўйича даво чоралари кўрилмоқда.


\_"UNICON.UZ\_"нинг ICTPexpo-2010 кўргазмада муваффақиятли иштироки\n«UNICON.UZ» давлат унитар корхонаси - Фан-техника ва маркетинг тадқиқотлари маркази ICTPexpo-2010 кўргазмада энг яхши стенд билан қатнашди\nICTPexpo-2010 кўргазмада муваффақиятли иштирок этиш “UNICON.UZ” давлат унитар корхонасининг жамоаси учун яхши анъаналар сақланиб қолмоқда. Кўргазма залининг аренаси бу кўп йиллик ютуқлар, ишланмалар, натижаларни кўрсатиш, соҳанинг у ёки бошқа йўналишларини ривожлантириш имконияти деганидир. «UNICON.UZ» давлат унитар корхонасининг навбатдаги ютуқларидан бири «Стенднинг энг яхши ахборот таъминоти учун» номинацияда биринчи бўлди ва кўргазма иштирокчиси дипломини олди.\nБир қатор ишланмалар бу йилги кўргазманинг янгиликлари бўлди. «Фидо-бизнес» МЧЖ, Алоқа банк ОАК ва «UNICON.UZ» ДУК олим-муҳандисларининг биргаликдаги меҳнати Интернет-банкингни ривожлантириш учун жуда қизиқарли бўлди. «UNICON.UZ» ДУК мутахассислари иштирокининг улуши тизимнинг ахборот хавфсизлигини ишлаб чиқишдан иборат.\nИшлаб чиқувчилар электрон рақамли имзони шакллантирувчи ва текширувчи «E-KALIT» аппарат-дастур қурилмаси билан фаҳрландилар. У криптографик амалларни бажариш учун мўлжалланган, шу билан бирга ҳимояланган ишонч билдирилган муҳитда ахборот хавфсиз функцияларни таъминлайди.\nКўргазма давомида Тошкент шаҳар ва вилоят ҳокимиятлари қошидаги компьютер марказлари раҳбарлари билан электрон ҳужжат алмашиш дастурлари - «E-XAT» ва «E-Hujjat»ни жойларда қўллаш бўйича суҳбатлар ўтказилган.\nОлий ўқув юрт ва коллеж талабалари мобил телефонлар учун «Willtek 4405» (Германияда ишлаб чиқилган) универсал тестер билан қизиқишди. Телекоммуникациялар техник воситаларининг сертификацион синов маркази томонидан тақдим этилган ўлчов асбоблари билан сотали алоқа операторларининг диққатини жалб қилди.\nМарказнинг бошқа йўналишини алоҳида таъкидлаб ўтиш керак. Ўзбекистон алоқа ва ахборотлаштириш агентлигининг ягона Атамашунослик хизмати томонидан тақдим этилган соҳага оид атамалар луғатлари билан МАТБ, Ўзбекистон Миллий Университет, Халқ таълими вазирлиги, ДАИ вакиллари қизиқишди. Атамалар луғатининг электрон версиясига вилоят ва пойтахт кутубхона ресурс марказларининг вакилларида катта қизиқиш пайдо бўлди (Атамалар луғатининг рўйхати билан бу ерда танишиш мумкин).


Ивент-саноат ҳукуматга ёрдам сўраб мурожаат қилди - Anhor\nAnhor Все посты Ивент-саноат ҳукуматга ёрдам сўраб мурожаат қилди\nИвент-саноат ҳукуматга ёрдам сўраб мурожаат қилди\nТадбир ташкилотчилари миллий ассоциацияси Ўзбекистон президентига мурожаат билан чиқди. Ассоциация узоқ муддатли фоизсиз кредитлар тақдим этилиши, фойда, мулк ва ер солиқларидан озод қилиш кўринишида кўмак кўрсатишларини сўраяпти.\n«Таклиф этилаётган чоралар event-бозор иштирокчиларига Ўзбекистонда ва дунёда эпидемиологик вазият яхшилангунга қадар иш жойларини сақлаш ва янги ўсиш нуқталарини топиш имконини беради», – дейилади мурожаатномада.\nАссоциациянинг қайд этишича, етарлича мустаҳкамлик захирасига эга бўлмаган кичикроқ компаниялар бозордан кетиб бўлган, аммо яқин вақт ичида деярли уч ойдан бери ходимларига маош тўлаб, уларни ушлаб турган корхоналарни ҳам шу нарса кутиши мумкин.\n«Жорий чекловлар тадбирлар ташкил этишга ихтисослашган компанияларнинг кўп сонли шерикларига ҳам салбий таъсир кўрсатмоқда. Сўз пудратчиларимиз. яъни визуал, товуш ва чироқ ускунларини етказиб берувчилар, декораторлар, безакчилар ва ҳоказолар ҳақида бормоқда. Уларнинг ҳаммаси ҳозир катта қийинчиликларга учраган, чунки бошқа соҳалардан фарқли ўлароқ яқин ойларда коронавирус етказган зарарни қоплаш имконига эга эмаслар», – дея қайд этади мурожаатномани тузувчилар.\nМажбурий ижро бюроси бинони 15 млрд сўм нарх билан кимошди савдосига қўйди


МИССИОНЕРЛИК ҲАРАКАТЛАРИГА РАДДИЯЛАР — Zamaxshariy.uz\nМИССИОНЕРЛИК ҲАРАКАТЛАРИГА РАДДИЯЛАР\n16 ноября, 2020 admin Мақолалар\nЎрта асрларда Ислом ўлкаларига қаратилган миссионерлик ҳаракатларида жуда муҳим нуқта бор эди. Насроний роҳиб ва сайёҳлар Ислом ўлкаларига сафар қилиб, уларнинг заиф томонларини ўрганишга киришганлар. Масалан, турли Ислом ўлкаларига саёҳат уюштирган Фабри ва Пилоти каби сайёҳларни айтиш мумкин. Булардан Пилоти насронийликни қабул қилганлар жуда яхши адолат ва эҳсонга сазовор бўлишини таъкидлаган. Яна бир миссионер Кеттонли Роберт эса Қуръонни бузиб таржима қилган. Арабча баҳс асарлар ғарбда кенг ёйилган. «Албатта, Аллоҳ наздида (мақбул) дин Ислом динидир»(Олм Имрон, 79).Биз, алҳамдулиллаҳ, қадимдан Ислом динидамиз. Ота-боболаримиз Ислом дини аҳкомларига амал этиб яшашган. Биз бундан оғишмаймиз. Афсуфки, ҳозирги кунда диний қадриятларимизга, маънавиятимизга раҳна солишга, диний можароларни келтириб чиқаришга интилаётган айрим чет эллик нопок кимсалар миссионерлик йўли билан фарзандларимизни йўлдан оздиришга ҳаракат қилмоқда. Бу ҳол, ғанимларимиз режалаштирганидек, ижтимоий, оилавий низолар келиб чиқишига сабаб бўлиши мумкин. Фикримизча, бунинг сабаби динимиз асосларини, унинг инсоният саодатини таъминловчи йўриқларини билмаслик оқибатидир. Зеро, айнан Ислом динимиз моҳиятини билмаганлар миссионерларнинг сафсаталарига кўр кўрона эргашадилар.\nМиссионерлик ҳаракатлари миллий маънавий барқарорликка жиддий таҳдидларни кутиш мумкин. Зеро, кўпгина мамлакатларда миссионерлик ва прозелитизм ҳаракатлари шахсият ва интеллектуал таназзул, бошқалар иродасига кўр-кўрона бўйсуниш, индивидуалликнинг йўқолиши ва унинг ўзга мазмун билан тўлдирилиши, тараққиётдан тўхташ, моддий йўқотишлар, инсонларнинг ҳаёти, маънавий дунёқараши ва соғлигига салбий таъсир этувчи ҳолатларни келтириб чиқариши кузатилган. Шу боис, мамлакатимизда миссионерлик ва прозелитизм фаолияти қонун билан таъқиқлаб қўйилган. Бироқ, таъкидлаш жоизки, фақат миллий қонунчиликда миссионерлик ва прозелитизмга қарши ҳуқуқий чоралар белгилаш билан, бундай ҳаракатларга нисбатан тегишли жазо чоралар назарда тутилиши билан ушбу ғаразли фаолиятга бутунлай чек қўйиш қийин. Бундай ҳолатларнинг олдини олиш учун миссионерликнинг салбий моҳиятини чукур англаш, уни бартараф этиш йўлида мақсадли, тизимли ва тадрижий фаолият олиб бориш, айниқса тегишли тарбиявий-мафкуравий тадбирларни мунтазам амалга ошириш зарур. Айниқса, ёшларимиз онгини ташқи ахборот майдонида мавжуд турли тахдидлардан асрашимиз, бунинг учун эса уларда мафкуравий иммунитетнинг шаклланишига шароит яратишимиз ва уларни милий-маънавий қадриятларга содиқлик руҳида тарбиялашимиз лозим.\nПрозелитизм — тўғридан-тўгри бирон бир динга ишонган фуқарони ўз динидан воз кечишга ва ўзга динни қабул қилишга қаратилган ҳаракатларни англатади. У ўз моҳиятига кўра миссионерликнинг таркибий қисми ҳисобланади. Прозелитизм келтириб чиқараётган салбий оқибатларни айрим ҳаётий мисолларда ҳам кўриш мумкин. Хусусан, бизга қўшни бўлган айрим давлатларда христиан динини қабул қилган кишилар вафот этганда жасадни қабристонга қўйиш билан боглиқ муаммолар келиб чиқмоқда. Майитнинг мусулмон ота-оналари ўз фарзандларини христиан мазорига дафн этишни хоҳламаганлари, мусулмонлар эса христиан дини вакили жасадини ўз мусулмон биродарлари ётган жойга қўйишни истамаганликлари натижасида келишмовчиликлар юзага келмоқда. Шунингдек , христиан динини қабул қилган киши ўз ўғлини хатна қилдиришни истамагани туфайли ота-бола ўртасида жанжаллар келиб чиққани ҳам маълум. Юқоридаги каби мисолларни кўплаб келтириш мумкин. Аммо, шуларнинг ўзи ҳам миссионерликнинг таркибий қисми бўлган прозелитизм ҳаракатлари бошқа динни қабул қилган туб миллат вакиллари оилаларида низолар ва жанжалларнинг авж олишига, ҳамда христианликнинг айрим йўналишлари вакилларига нисбатан душманлик ҳиссиётларининг пайдо бўлиши орқали динлараро низоларнинг келиб чиқишига замин яратиши мумкинлигини яққол тасаввур қилиш имконини беради. Ўлкамиз мустақил бўлган кундан бошлаб чет эллардан турли хил диний оқим вакилларининг юртимизга ёпирилиб келиши кузатила бошланди. Айниқса, динни ўзига ниқоб қилиб олган “Ваҳҳбийлик”, “Акромий”, “Хизбут таҳрир” каби оқимларнинг ва миссионерларнинг ҳамласида катта хавф яшириниб ётибди.\nМиссионерларнинг бу ишлардан кўзлаган мақсадлари нима? Уларнинг режаси азалдан мусулмон бўлиб келган, яъни мафкураси, урф-одати, бутун бошли маънавий тарихи бир хил бўлган, аслида мамлакатимизнинг куч- қудратини ташкил қиладиган бирдамликни, халқимизнинг юрагини парчалаш, заифлапггириш, пароканда қилиш ва турли — туман сиёсий ва иқтисодий босимлар билан ўз ҳолимизча яшашга йўл қўймаслликдир. Миссионерлик фаолияти мафкурамиз учун ёт унсургина бўлиб қолмай, балки маънавиятимиз ривожи учун ҳам жиддий тўсиқдир. Демак, миссионерларнинг зарбаларидан чекинмаслик , уларга бефарқ қарамаслик, ватан равнақи ва ислом дини учун буюк хизматлар кўрсатган аждодларимизга муносиб фарзанд бўлишимиз зарур бўлади.\nNext Post:CАҲОБАЛАР ҲАЁТИ